text:
ORANJESTAD – DIMAS ta informa tur su clientenan y partners cu entrante dia 15 di januari 2020 lo introduci un otro procedura transitorio pa locual ta trata e orden y forma con clientenan di DIMAS lo tin di cumpli cu nan pago pa productonan di DIMAS.
DIMAS ta innovando y ta den un fase di transicion pa cu e manera con lo ofrece su servicionnan y productonan. Den curso di e promer parti di aña 2020 DIMAS ta bay introduci gradualmente e posibilidad pa su clientenan haci peticionnan online. Publico lo wordo introduci na e portal nobo di DIMAS, cu tur su beneficionan na su debido tempo.
E cambionan mas importante na e momentonan aki pa cliente di DIMAS ta lo siguiente:
Cliente di DIMAS lo por haci su pago di DIMAS solamente cu un “Betalingsopdracht”, esaki ta un orden di pago digital cu DIMAS ta emiti.
E “Betalingsopdracht” ta inclui
– e datos personal di e cliente di DIMAS,
– su number di cliente (CRV), y tambe
– tin un barcode y ta inclui un serie di number (= number di e orden di pago).
Con e procedura transitorio di cancelacion di pagonan di DIMAS lo ta entrante di 15 di januari 2020?
- Cliente di DIMAS mester traha nan cita online riba nos website pa bin haci su aplicacion.
- Dia di e cita, e cliente di DIMAS ta presenta na DIMAS, pa haci entrega di su peticion pa e producto di DIMAS (sea cu ta un permiso di estadia of un declaracion di constancia of ta otro) y e cliente di DIMAS ta alabes entrega tur documento cu ta indica cu ta necesario pa por evalua e peticion pa e producto pidi.
- DIMAS lo emiti na e momento ey un “Betalingsopdracht” na e cliente di DIMAS specificando e suma(nan) cu mester paga, mediante su email adres personal. Ta hopi importante pa e cliente di DIMAS tin su email adres personal corecto y accesibel.
- Cliente di DIMAS por procede pa haci e pagonan indica riba e “Betalingsopdracht” sea via
* Billpayment di Aruba Bank
* Billpayment di Banco di Caribe of
* na un di e oficinanan di DIMP ubica na e MFA-nan unda por paga cu debit card (swipe) solamente.
- Cliente di DIMAS cu a haci nan pago online of na un MFA cu nan “Betalingsopdracht” dentro maximo 7 dia calendario, no mester presenta un biaha mas na DIMAS pa demostra e comprobante di pago. DIMAS mes lo ricibi un notificacion automatico di e pago realisa pa e cliente di DIMAS y lo percura pa e proceso di evaluacion di e peticion lo sigui cana
- Cliente di DIMAS cu no percura pa cancela e pago indica riba e “Betalingsopdracht” dentro di e periodo di maximo 7 dia calendario, lo ricibi un notificacion di e cancelacion/anulacion di e peticion.
En corto e cambionan cu lo bin na vigor desde 15 di januari 2020 ta lo siguiente:
Departamento di Integracion, Maneho y Admision di Stranhero ta pidi tur cliente encarecidamente pa tene cuenta cu e cambio transitorio menciona aki riba. Den caso cu tin cualkier pregunta por tuma contacto libremente cu DIMAS via di nos pagina di Facebook of e contactformulier riba nos website www.dimasaruba.aw.


c: text/html

text:
Kiko ta penshun?
Penshun ta e entrada ku bo ta risibí for di e momentu ku bo bai ku penshun. Banda di esei bo eventual partner i òf yunan bou di sierto kondishonnan ta risibí penshun si bo fayesé. P’esei ta importante pa bo tin un bista na tempu den bo futuro situashon finansiero. Asina abo òf bo famia lo no haña boso ku sorpresa.
Kiko bo ta risibí?
Bo ta risibí for di e edat ku ta duna derecho riba penshun di behes, un penshun di behes (AOV) di gobièrnu. Banda di esei bo ta akumulá atraves di e ramo di gobièrnu, enseñansa, kuido i entidatnan liá na nan den Hulanda Karibense, un penshun komplementario serka Fondo di Penshun Hulanda Karibense. Kisas bo a akumulá penshun tambe via di bo anterior dunadó di trabou. Pero bo por a spar bo mes tambe pa un penshun èkstra.
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>

robotstxt: allowed

filter: keep


text: Diasabra madruga a drenta informe di cu tin algun hoben causando molester na tur e autonan pasando menasandonan y tira piedra riba nan na Sero Patrishi, mesora a dirigi patruyanan na e sitio. Na yegada di e patruya a bin topa cu e hobennan aki y a hala nan atencion como tambe a core cu nan. Algun minuut despues a bolbe reuni na e mesun sitio pero e biaha aki tabata kibra botter riba caminda y e patruyanan a regresa . Na nan regreso polis a topa varios botter kibra riba caminda y a bay over pa detene e 3 hobennan aki pa buracheria riba caminda publico.


text:
Gobièrnu di Kòrsou a tene debidamente kuenta ku esnan desabilitá na Kòrsou. Por ehèmpel pa esnan ku difikultat visual, DRR a laga konstruí e wèpsait Kalamidat den konsulta ku personanan di ICT dje fundashon Pro Bista, di moda ku e kòmpiuter di esnan ku difikultat visual su kòmpiuter por “lesa” e kontenido dje wèpsait di kalamidat pa nan.
wèpsait di Pro Bista: www.probista.com
Pa esnan ku desabilitá mental i/o físiko, DRR a i ta hibando kombersashon
ku e organisashon mama di kuido, kiko pa hasi pa halsa e seguridat di e
habitantenan/pueblo i nan organisashon interno.
Mas informashon lo sigui dentro di poko.


text:
KRALENDIJK- WEB ta bisa ku a pesar di e nivel di riesgo 5, e kompania por sigui suministrá su servisionan sin problema, e ta pidi su klientenan pa no pasa nan ofisina si no ta estriktamente nesesario.
‘Nos ta sigui instrukshonnan di gobièrnu lokal i e tim di EBT (Eilandelijk Beleids Team) huntu ku nos provedónan Contourglobal (koriente) i GE (awa). Proyektonan pendiente ta keda ehekutá bou di kondishonnan adaptá’ asina WEB a informá.
Segun WEB, e kompania por kontinuá ku su servisio na kliente pa un gran parti sin ku klientenan i proveédornan mester bini na ofisina. ‘Afortunadamente nos a invertí kaba den teknologia i proseduranan pa por traha “online”.
Ta deskonsehá pa bishitá ofisina di WEB
WEB ta sigui bisa ku pa minimalisá e rísiko pa propagashon di COVID-19, nos ta deskonsehá pa bishitá nan ofisina. Esaki ta konta espesialmente pa gruponan di rísiko manera grandinan i personanan ku resistensia abou.
WEB ta hasi un apelashon riba klienta pa regla nan asuntunan ku WEB preferiblemente for di kas i uza “online banking” pa hasi pago di kuentanan.
Hende ku tin pregunta òf ta buska informashon, tuma kontakto ku e departamentu di servisio na kliente via info@webbonaire.com òf dor di yama +5997158244.
Paga “online”
WEB t amustra tambe ku pa por paga seif for di kas 24/7 por hasi uso di “online banking”. WEB ta pidi kliente si pa tene na kuenta ku mester hasi pago di kada faktura apart. No por hasi kombinashon di 2 faktura.
Mas informashon i instrukshon pa hasi pago via “online banking” ta disponibel riba nos wèpsait www.webbonaire.com òf riba nos página di Facebook.
Lesa tambe:


text:
Aruba
Pueblo por ta trankil: Gobierno lo no reforma AZV sin mas
Diahuebs anochi alrededor di 7:00 pm a inicia un reunion basta scondi na Aruba Ocean Villas na Savaneta. Minister di finansa a organisa un encuentro informal pa mira bek riba un siman druk di trabou pa algun invitado importante cu ta na Aruba.
Ta trata di representante nan di IMF y gobierno Hulandes, cu tabata e invitadonan di honor. Tambe tabata presente; Prome minister, mr. Evelyn Wever-Croes y Endy Croes. A intercambia varios idea relaciona cu desaroyonan di finansa riba nos isla. E reunion a termina te despues di 10:00 pm, a comparti un rato ameno compaña cu un cantidad amplio di pasaboca y algun glas di biña.
Na nan salida for di e reunion, 24ora.com tabata staciona strategicamente parti pafo pa ricibi un prome reaccion di Prome minister, mr. Evelyn Wever-Croes. Manera ta conoci; despues cu prome minister a firma e landspakket, a acorda cu tin cu bin cu reforma den ocho area riba nos isla.
A puntra e prome mandatario pa un reaccion riba e ponencianan cu entre otro fraccion MEP ta para firme cu ne, caminda ta contra ehecucion di e landspakket. Wever-Croes a comenta cu; e condicion pa e landspakket tabata cu parlamento tin cu aprob’e na final di dia.
Pocopoco e dianan ta yegando cerca pa e introduccion di un ‘positivielijst’ y ‘eigen bijdrage’ pa cu AZV, cual ta un di e condicionan cu Hulanda a acorda cu Aruba, caminda tin cu spaar 60 miyon pa aña. Tin un preocupacion grandi relaciona cu e ‘eigen bijdrage’, entre otro di partido AVP. Lider di AVP recien a vocifera su preocupacion riba e tema aki, caminda ta preocupa con e “homber chikito” lo paga pa remidi y bishita na dokter di cas.
Wever-Croes a confirma cu no lo reforma sin mas, pues e reforma ta bin man den man cu un “vangnet.” E “vangnet” ta fungi como e sosten pa e hendenan cu no por cubri e costo extra pa ora di bishita entre otro; dokter di cas of laboratorio. Di e forma aki Wever-Croes a trece un poco alivio riba e tema di ‘eigen bijdrage’, cual tabatin entre otro lider di AVP preocupa.


text:
ORANJESTAD- Aerpuerto Reina Beatrix di Aruba a adaptá su plan pa ekspandé e aeropuerto segun e plan 2030, ku a presentá algun tempu pasá. Esaki ta resultado di entre otro e pandemia di Covid-19. Aunke ku tráfiko aereo ta rekuperando satisfaktoriamente, awor a skrap entre otro e plan pa ekspandé e kantidat di ‘gate’ di e terminal.
Originalmente, invershon pa e mehorashon i ekspanshon tabata kalkulá na mas ku 250 mion dòler merikano. Segun e plan adaptá lo sigui ku e plan pa renobá i mejorá fasilidatnan eksistente. Entre otro ta bai konstruí un parti nobo pa risibí maleta na yegada. Tambe lo ekspandé e parti di check-in pa turista Merikano. E invershon adaptá ketu bai lo tin un kosto di masomenos 140 mion di dòler.
Pre-clearance
Un delegashon di Aruba aktualmente ta na Merka pa papia ku autoridatnan di imigrashon di e pais ei riba renobashon di e fasilidat di ‘pre-clearance’ pa pasahero ku ta biaha pa Merka. Esaki ta un bentaha grandi ku e aeropuerto tin riba otro aeropuertonan den region. Unabes ku e pasahero a pasa e parti di Imigrashon i duana merikano, na yegada ta traha e buelonan prosedente di Aruba komo buelonan ‘lokal’.


text:
Despues di un aña cu hopi retonan, e compleho di Aruba Marriott ta sumamente contento di por a reinicia su programa di reconocimento pa asociadonan y lidernan cu a resalta den nan trabao. E compleho di Aruba Marriott ta kere den su hendenan, kendenan ta e curason di e compania y ta orguyoso di cada un di nan pa nan trabao cu sigur a destaca den aña 2021.
E asociadonan y lidernan nomina a wordo scogi door di nan supervisor, manager y e team ehecutivo pa nan excelente trabao y dedicacion durante full e aña. E premionan cu a wordo otorga ta ‘All Star Team of the Year’, ‘Associate of the Year’, ‘Supervisor of the Year’ y ‘Manager of the Year’.
E asociadonan cu a wordo reconoci como ‘All Star Team of the Year’ ta Shawn Halman di La Vista, Evelyn Franken di At Your Service, Trevin Hudson di Engineering Resort, Rocio Gutierrez Calero di Housekeeping Ocean Club y Francis Tromp di Human Resources. E asociado kende a wordo otorga e reconocimento di ‘Associate of the Year’ ta Trevin Hudson di Engineering Resort, mientras Simeon Yara Tique di Housekeeping Surf Club a wordo reconoci como ‘Supervisor of the Year’ y Reuella Reeberg di Human Resources a ricibi reconocimento di ‘Manager of the Year’.
General Manager di e compleho di Aruba Marriott, Sr. Raoul Lemmerling, hunto cu e team ehecutivo y staff di Aruba Marriott ta orguyoso di tur e nominado- y ganadonan y ta felicita nan cu e logro bunita aki.
Pa esunnan interesa pa cuminsa nan carera na Aruba Marriott, por bishita www.marriott.com/careers pa aplica.
Aruba Marriott Resort & Stellaris Casino a habri na aña 1995 cu 411 camber y a añadi 3 camber na 2018. Na aña 1999 a habri Ocean Club cu 311 camber y na aña 2004 a habri Surfclub cu 900 camber. Na tur, e famia di Marriott Aruba ta consisti di mas o menos 1200 empleado den servicio directo. E compleho di Marriott Aruba ta esun di mas grandi den henter Caribe, tanto den cantidad di camber como den cantidad di empleado.


text:
WILLEMSTAD- Banko Sentral di Kòrsou i St. Maarten (CBCS) no ta mira un bentaha den un kambio di florin pa dòler. Esaki CBCS a konstatá den un rapòrt ku a traha resientemente di e tema.
CBCS ta konstatá ku aunke e kambio por tin bentaha, e tin su desbentahanan tambe. Pero e argumentu mas importante ta ku e kambio fiho entre florin ku dòler, desde su introdukshon na aña 1971 nunka no a bin bou di preshon.
For di introdukshon na aña 1971, un dòler tin balor di 1,79 na florin. Resientemente a bolbe lanta diskushon na Kòrsou tokante e tema di kambio di florin pa dòler, meskos ku a sosodé na Boneiru, St. Eustatius i Saba ora Antia Hulandes a stòp di eksistí riba e fecha di 10/10/10.
Florin Caribense
For di desmantelashon ta papiando di kambio di e nòmber di florin antiano, pa un florin karibense. Sinembargo, es kambio aki no a wòrdu ehekutá nunka. Ora di kambia mester introdusí diseño nobo tambe.


text:
Bo Tabata Sa Cu dia 12 di december Tabata ‘Universal Health Coverage Day’?
Si! Asina mes. Mundialmente riba 12 di december ta celebra e dia di paisnan cu tin un seguro medico general. Aunke tin ora nos no ta para keto y realisa…hopi ta e paisnan cu lo kier introduci un tipo di seguro cu cobertura parecido na esun di AZV den nan pais. Algo interesante pa comparti, ta cu hasta nos propio bisiñanan den Caribe ta bogando pa un seguro medico general. Na varios ocasion AZV ta ricibi delegacionnan for di otro islanan bisiña cu ta explorando e posibilidad di introduci un AZV den nan pais.
E aña aki, AZV no kier a laga e dia di 12 di december pasa voorbij manera nada y a dicidi di organiza un siman di seminario pa su empleadonan y partners. Un programa di actividad cu ta finalisa riba diahuebs 12 di december cu entre otro 2 dokter di cas nomina pa e titulo di ‘Dokter di cas di aña’. Basa riba e resultadonan di e “Rating App Dokter di cas” a selecta e top 2 cu ta dokter Aurystella Wever y dokter Melissa Wever. Ta ken lo bira e dokter di cas di aña? Dokter Melissa Wever a keda eligi como dokter di cas di aña 2019. Pabien na su persona y su team!


text:
Kralendijk- Doñonan di BOPEC siman pasá den tratamentu di e kaso pa deklará e kompania fayit, a bisa ku, via di un terser partido, nan lo por manda 2.5 mion dòler riba kuentanan di e kompania pa paga salario i otro gastunan.
Esaki por komprondé di e fayo ku a dikta siman pasá kaminda a deklará BOPEC fayit. Durante tratamenti di e petishon di entre otro òntfanger i tambe e ‘bewindvoerder’ di BOPEC abogadonan di e kompania a bisa ku un terser partido lo por a depositá ‘dentro di poko’ un suma di 2.5 mion di dòler ku por wòrdu usá líbramente pa e kompania.
Sinembargo, wes mr. P.E. Kort no a keda konvensí pa ku e promesa di e doñonan. Ela mustra riba e echo ku BOPEC no por a supstansiá masha bon for di una e sèn lo bini, òf ku esaki lo kambia e situashon den su totalidat.
Curator
Wes a apuntá mr. Stan Van Liere, di e ofisina di abogado HBN Law komo curator pa manehá e fayit di BOPEC, ku por sierto lo por resultá un trabou enorme mirando e magnitut di e negoshi.


text:
Adolf (Dufi) Kock a haci un bishita na Arubahuis despues di a ricibi un Zilveren Anjer di Prins Bernhard Cultuurfonds. E condecoracion a keda otorga na Paleis op de Dam door di Princesa Beatrix den presencia di Gobernador di Aruba Alfonso Boekhoudt, Minister Plenipotenciario Guillfred Besaril, Representante di Aruba na Union Europeo y Minister Plenipotenciario Suplente mr. Juan Ady Thijsen, esposa Maria Kock, famia y amigonan di sr. Dufi Kock.
Sr. Dufi Kock a ricibi e premio aki pa su conocemento grandi di e historia di Aruba. Cu su conocemento y su coleccion di 1 miyon di potret desde 1800 te cu awe, sr. Kock a duna un contribucion significante pa preserva nos herencia cultural. Sr. Dufi Kock ta como “selfmade man” di balor grandi pa su conciudadano. Cu su amor pa su isla y su historia e ta inspira tur dia su prohimo, di cual hopi hoben.
Minister Besaril a felicita sr. Dufi Kock cu e condecoracion aki y a bisa cu Aruba ta masha orguyoso cu Prins Bernhard Cultuurfonds pa a balora e trabao di sr. Dufi Kock. Tamba tabata tin oportunidad pa directora a.i. drs. Glenda Hernandez y personal di Arubahuis a felicita sr. Dufi Kock y señora Maria Kock cu e Zilveren Anjer.


text:
KOMPARÁ I KUMPRA
Nos ke bolbe menshoná ku e diferensia di preis por ta mará na diferente faktor. Por ehèmpel pais di orígen, kalidat di produkto, marka etc.
Fundashon pa Konsumidó ta konsehá pa tuma kontakto ku nos na number di telefòn 462-6666 òf e-mail info@fundashonpakonsumido.org si dado kaso tin kualke pregunta relashoná ku e komparashon di preis aki.
Alabes nos ke informá ku nos lo sigui hasi anotashon i komparashon di preis riba un base regular, pa asina konsientisá nos konsumidónan di e preisnan riba merkado.
Aktua responsabel ku bo sèn, paso kada un florin ta konta!
Fundashon pa Konsumidó ke enfatisá i rekordá nos konsumidónan riba e variedat di marka di produktonan di prevenshon kontra COVID19 optenibel den establesimentunan na Kòrsou. Esaki ta pone ku tin diferente preis riba merkado, kual ta eksigí di bo banda pa aktua aun mas konsiente i responsabel. Si nos ta papia di tapa boka, kòrda sigui e instrukshonnan kon pa bisti i kita esaki. Si por, dependiendo di tipo di tapa boka, kambia esaki kada 3 ora i asina evitá kontagio.
Fundashon pa Konsumidó ta invitá komunidat kompletu pa sigui e desaroyonan di COVID-19 via e diferente ruedanan di prensa organisá pa Gobièrnu di Kòrsou. Ta importante pa nos ta bon informá i eduká pa asina nos por prevení.
Pa mas informashon tokante e anotashon di preis aki òf otro informashon relashoná ku derechinan di konsumidó por manda nos un e-mail na info@fundashonpakonsumido.org òf bèl nos na 462-6666.


text:
Cu inmenso tristeza na nos curason nos ta anuncia fayecimento di nos Casa, Mama, Wela, Ruman y Tanta stima:
Miriam Mariana La Rosa-Kock
Miho conoci como: “Mia”
*05-01-1953 – †14-05-2022
Ta invita demas famia, bisiña, amigonan y conocirnan, pa e Acto di Entiero cual lo tuma lugar Diabierna 20 di Mei 2022 for di 2’or pa 4’or di atardi na Misa Santa Theresita na San Nicolas y despues lo sali pa santana Katolico na San Nicolas.
Oportunidad pa Condolencia lo tuma lugar Diahuebs 19 di Mei 2022, for di 7’or pa 9’or di anochi na Ad Patres Funeral Home & Crematorium.


text: For di oranan tempran nos tabata tin informacion di un caso di investigacion den cual Landsrecherche a haci 2 detencion, nos a purba contacta vocero di Ministerio Publico pa haya mas informacion pero ta te den oranan di atardi nan a emiti un comunicado sin mucho detaye unicamente cu e caso yama “Anglo”. LR hunto cu recherche ta haciendo investigacion di iregularidadnan na DVG. E caso yama Anglo. Tabata DVG mes cu a haci meldingnan di esakinan. A haci dos detencion te awor y tin vista riba mas sospechoso.


text:
Entrante djárason, 27 di òktober 2021, Kòrsou ta aseptá e prueba di bakunashon digital (DCC) di Kòrsou, Aruba, St. Maarten, Bonèiru, St. Eustatius i Saba komo komprobante ora ta biaha pa Kòrsou.
Gobièrnu di Kòrsou
[BIBANDO]: Entrante djárason, 27 di òktober 2021, Kòrsou ta aseptá e prueba di bakunashon digital (DCC) di Kòrsou, Aruba, St. Maarten, Bonèiru, St. Eustatius i Saba komo komprobante ora ta biaha pa Kòrsou. Lo apliká un periodo di transishon di 2 luna den kual tambe por usa e buki di bakunashon di e islanan menshoná.


text:
Pronóstiko di tempu pa Kòrsou i bisindario bálido te djamars mainta 06:00 o.l., 22 di febrüari 2022.
Kompilá: djaluna 21 di febrüari 2022, 05:00 o.l. (09:00 UTC).
Tempu: Leve te parsialmente nublá ku chèns pa algun áwaseru lokalmente di durashon kòrtiku.
Temperatura máksimo lo alkansá 30ºC i temperatura mínimo 25ºC.
Solo ta sali 06:55 i ta baha 18:44 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Kondishon atmosfériko lo sigui favoresé áreanan di nubianan pa sigui pasa riba nos region ku por generá algun áwaseru breve i lokal riba nos isla. Mas aleu, e fluho di bientu lo mantené un forsa moderá.
Kondishon di laman: Moderá ku altura di olanan entre 1 i 1.5 meter (3 i 5 pia).
Fenómeno spesial: Ningun.
Perspektiva te djarason mainta: Parsialmente nublá i ku chèns pa áwaseru lokal.


text:
Den Haag- Na Hulanda Minister Hugo de Jonge di Salubridat Públiko, bienestar i deporte ta bisa ku e ta pro e idea ku doñonan di trabou tambe kuminsá pasa empleado tèst di Covid, aunke sea ku nan no tin niun síntoma.
Gobièrnu di Hulanda ke sostené empresanan pa hasi esaki posibel. E idea pa tèst empleado di forma preventivo, ta spesialmente pa empresa ku no por laga e empleadonan traha na kas.
Segun minster de Jonge a bisa, e situashon idealo lo ta ku hende por tèst na kas, promé ku nan sali bai traha. Di e forma aki por prevení ku hende ku ta kontagiá kaba sali for di nan kas pa pega otro hende.
Traha na kas
Por lo pronto na Hulanda ke sigui stimulá pa hende sigui traha na kas mas tantu posibel.
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Nos muchanan special a pasa nan prome curso di Enseñansa pa Empleo cu exito
ORANJESTAD: Diabierna ultimo a tuma luga na Enseñansapa Empleo entrega di certificado pa alumnonan di MuchilaCreativo cu a finalisa nan prome curso di e seccion di horecaexitosamente. E clientenan di Muchila Creativo a siñaetiquette y protocol di mesa, siña sirbi, traha cuminda y cocktail sin alcohol. Dos alumno a haci un demostracion di nan habilidad y a prepara un dushi cocktail cu nan a yamaMuchila sin alcohol pa e mandatario.
“E ta un honor y mi contento pa por ta presente awemainta pa un ocasion asina special, un grupo di alumno a haci un test, a pasa esaki exitosamente y awor lo ricibi nan certificado di capacitacion dirigi riba formacion di cuminda y bebida”. Ta hopi bunita pa wak cu nos hobennan special door di e Fundacion Muchila Creativo a haya e oportunidad aki via Enseñansa pa Empleo”, Minister Croes a enfatisa.
E madatario a agrega cu pa Gabinete Wever – Croes 1 y 2 inclusion ta hopi importante, pa inclui tur hende sin laganingun hende atras, tur hende tin e mesun oportunidad, Aruba ta di nos tur. Ta gradici Enseñansa pa Empleo pa brinda nosmuchanan special e oportunidad aki, sigur na dirigentenan cu ta haci esaki cu hopi dedicacion.
E maneho cu Ministerio di Enseñansa, lo aplica como compasden e proximo 4 añanan ta e “Sustainable Development Goal”number 4; calidad di enseñansa esaki lo dirigi nos maneho pa yega na solucionnan y mehoracion den enseñansa di nos pais. Enseñansa ta un di e motornan di mas poderoso cu ta comproba cu ta garantisa desaroyo y sostenibilidad.
“Nos kier a felicita nos muchanan special cu e bunita logroaki, tambe nos ta hopi orguyoso di boso. Boso por contasemper cu sosten y apoyo di Gabinete Wever – Croes.
Hopi exito y sigui siña pa den futuro haya un trabou den noscomunidad”, Minister Endy Croes a culmina su felicitacion.


text: Dialuna mainta a drenta informe di un accidente cu he de herida na Ser’i Teishi, mesora a dirigi tanto polis como ambulans na e sitio. Na yegada di e patruya a bin compronde cu e chauffeur di e Hyundai Santa Fe a bira malo tras di stuur bayendo pabao riba e banda robez ela hala dal e panel van cu tambe tabata bayendo pabao banda drechi djey e Santa Fe a keda dal su tras y halando na e banda drechi te bay dal riba e vangrail te keda pega. E chauffeur si e van a para baha wak cu e chauffeur di e Santa Fe ta cabez baha y e chauffeur di e van a paga e motor y bati alarma. Na yegada di e ambulans nan a atende e victima y ta sospecha di cu e lo a haya un atake di epilepsia y a transporte pa hospital.


text:
Departamento di DTI ta pidi pa tur esnan cu tin afspraak pa bay keur auto pa por fabor haci autonan limpi den e parti paden y desinfecta esaki prome cu pasa bay na e departamento. Si nan ta tuma nota cu esaki no ta bon, e ora lo pidi persona pa bay haci e auto limpi of cambia afspraak.
Sr. Franse di DTI ta informa cu tambe ta importante pa prome cu e proceso di keur, pa cada persona por check of haci control di nan mesun lus of wak kico por tin robes antes cu asisti na e departamento asina no perde tempo cu e keur no bay bon y tin cu haci otro afspraak.
Un otro detaye cu e ta informa ta tocante autonan RHD (right hand drive) cu nan ta pasa e proceso di keur normal. “No tin nada den ley cu ta bisa cu nos no mag controla, dus nos ta controla lus y brik. Ta bisa si cu prome cu pasa keur por bay na un mecanico pa asina controla otro cosnan di machine di auto RHD.”
Ta corda tur hende cu autonan di menos cu 3 aña ta haya vrijstelling di keur pero esnan cu poasa e tres aña mester pidi nan afspraak. Tin algun cu ta prefera di keur prome cu nan tempo, pa motibo cu por bin cualkier fayo y kier sa prome cu tempo.


text:
Minister Glenbert Croes:
Enseñansa pa Empleo ta habri inscripcion pa aña 2022
Den reparticion di cartera pa Gabinete Wever Croes II, Enseñansa pa Empleo a bin resorta bek bou di Ministerio di Labor. Durante Gabinete Wever Croes I el a resorta bou di Ministerio di Enseñansa. Y apesar cu e Minister di e tempo aya tabatin su propio vision pa EPE, Minister Glenbert Croes ta contento cu e departamento aki ta bek bou di Ministerio di Labor specialmente den cuadro di ARUBA KIER TRAHA cu ta e plataforma encarga pa cu recapacitacion di nos hendenan cu tabata riba FASE. Na mes momento Aruba Kier Traha ta e puente di comunicacion entre gremionan y departamentonan di Gobierno pa sigura cu e cursonan duna, ta cumpli cu e demanda Laboral, pa DPL na su turno yuda nos hendenan cu un trabou.
Historia breve di EPE:
Enseñansa pa Empleo (EPE) a wordo funda na aña 1988. Despues cu Lago a cera su portanan na 1985, hopi hende a perde trabou y e gobierno di Aruba e tempo ey a busca un alternativa pa Aruba su economia na unda e industria di hotelero y turismo a forma y a crea oportunidad pa trabou. Gobierno a bin cu e proyecto pa ‘her- en bijscholing’ di e hendenan cu no tabatin trabou, haya curso pa un ofishi nobo, entre otro den custruccion y hotelero. Asina Enseñansa pa Empleo a nace y a bira e centro di enseñansa desde e tempo ey cu ta ofrece curso cu por uza den e mercado laboral.
Pues pa e mandatario ta cu hopi orguyo ta anuncia cu Enseñansa pa Empleo ta habri bek inscripcion pa cursonan den e prome periodo di 2022.
Inscripcion lo ta online via e website di EpE: www.epearuba.com. E ultimo dia pa inscripcion ta 31 di januari 2022. Cursonan lo cuminsa den e prome siman di februari.
Tarifa socialisa:
Ta importante menciona cu Minister Glenbert Croes a opta pa mantene e tarifanan socialisa pa asina e por ta accesibel y pues pagabel pa tur hende.
E variedad di cursonan cu Enseñansa pa Empleo ta ofrece grandi variando for di diferente idiomanan, Office Skills, Boekhouden, Waiter, Bartender te Sales & Marketing. Lista di tur e cursonan como tambe e tarifanan ta publica riba e website www.epearuba.com den e seccion di “Rooster di Curso EPE”.
Enseñansa pa Empleo tin comprension pa esun cu pa un of otro motibo no tin acesso na computer/internet pa haci e inscripcion online, pa cual motibo ta brinda e oportunidad pa inscribi personalmente na EpE. Orario di inscripcion personal ta entre 8.30 -11.30 y 13.00-16.00 na e oficina di EpE situa na Engelandstraat 33.
18 januari 2022


text:
Posts by OthersHighlightsPosts by PagePosts by Others
-
-
sosega na pas
-
Korda laga bo telefon “Remind” bo 5or, pa bo tene 1 minùt di silensio pa e “Hombu” ku “U”. Helmin Magno Wiels
-
-
Romana Lucacius Aisi jeff bndia,pabien pabo mama awe dianan tur su dia,morto of bibu mama ta keda mama
-
-
Desde de Venezuela ,Zulia,Cabimas reciban mis condolencias a toda su familia,Helmin vive la lucha sigue.R.I.P.
-
-
shonan no wori korda ku tata un bon homber seka dios e ta bai sigur anto djei e lo mira nos mi ta un soldat fiel dibo anto kla pa bai qera mientras tantu ami ta na bida e lucha aki lono stop soldat real
-
Ron Royposted toHelmin Magno WielsPa ki motibu hendenan ku tabata koba su mama a disidi di kita nan account diripiente? Bo por kita bo account pero FBI lo garabu tog. Facebook ta warda tur tur kos den na bestand, maske ba delete bo account! Tur hende sa e nomber kaba, Kobarde!!!!!!!
-
Xiomara Rosalinaposted toHelmin Magno WielsSOSEGA NA PAZ UN GRAN LIDER
-
Ku awa na wowo i un kurason jorando mi ke bisa bo sosega na pas hombre. Bo a kai na kaminda i nos lo kwe e bandera i sigui ku e lucha. Soberanonan sea fuerte i balente pero no ku forsa ni ku violensha pero pa medio e Spiritu di Dios. R.I.P HOMBRE…www.radionosbos.comradio nos bos antiano, gospel, di Dios, arubiano,kristian.
-
Nice tribute video to Helmin Magno WielsHelmin Magno Wiels gone Too SoonThe Leader Wiels
-
Quito Nicolaasposted toHelmin Magno WielsComo autor semper mi a apoya e ideanan di Helmin Wiels pa trece mas transparencia den Gobernacion. Den un democracia no por silencia esnan cu ta haci uzo di nan Libertad di expresion.
-
Valery Hartsposted toHelmin Magno WielsMnr.wiels sosega na pas jehova lo korda riba bo den paradijs.
-
Brotha Wesjelove shared a link.RUST ZACHT MR. HELMIN WIELS. SOSEGA NA PAS…..Michael Jackson – Gone too soon (with lyrics)Like a comet Blazing `cross the evening sky Gone too soon Like a rainbow Fading in the twinkling of an eye Gone too soon Shiny and sparkly And splendidly bri…
-
Elia Serberieposted toHelmin Magno WielsRIP Wiels . Korsow I ex Antillas a perde un gran lider den bo persona . Forsa na famianan I simpatisadornan . Pas na su restu . husticia lo vence .
-
Ron Royposted toHelmin Magno WielsMester kumisa screen tur esnan ku tabata komba su mama abiertamente riba facebook. Tin di nan ku a delete diripiente fotonan criminal foi di nan accout.
-
Lourette Josefaposted toHelmin Magno WielsH: Helmin nos lo sinti bo falta hopi,manera bo no tin mas.
E: e dia ku bo a bai bo a laga un bashi hopi grandi atras.
L: logronan i desishon nan ku bo a tuma pa nos pueblo tabata
grandi,i tabata pa juda nos pa bai dilanti.
M: mi no por keda sin rekorda i duna bo bo luga den kada un di
nos su i bida riba e baranka aki.
I: i awor ku bo no tey mas ,nos lo sigi…See More
-
-
Rafael Rincónposted toHelmin Magno WielsMay 8 near Maracaibo, ZuliaBon dia Señor, mi a sigui hopi cerca e lucha riba values and integrity cu meneer ta hiba su dilanti door di e sistema ku ta intenta destrui nos sociedat rond dje mundo, a mi lo gustaría papia cu meneer pa propicia un campaña ku a mi mes ta apoya na mi pais ku a cuminza hajna un cambio den nos sociedat.
Rafael Rincon
58414-7894213
-
Chito Rasmijnposted toHelmin Magno WielsChito RasmijnStanley Brown
9 minutes ago ·
BO TAMBE POLIS MESTER INVESTIGA MOMENTO BO TA DUNADO DENUCIA NA TUR ATAKE CU AWE BO TA HAYA NAN MESTER A DETENI PASO BO TAMBE PA ANJA ATACA CU PALABRA PIC NAN DERECTO Y INDERECTO RIP WIELS ,Y BO TA KEDANDO DEN MES AMBIENTE ,,,,,,
Like · · See FriendshipStanley Brown Komentario ta kore ku ta un Arubiano ku a vota MEP, egotripper, kasa ku un gordito di…See More
-
Iris Ormanposted toHelmin Magno WielsE persona aki cual tbt ke un mihor manjan pa su pais Corsow tbt bringa inhusticia i corrupshon ,ta pesei cobardemente nan a mate.Su boka tbt su arma i no mester a cana nunca cu niun clase di arma pa mata niun hende.Per un cos mi ke pa boso pone bon tino ,scucha su ultimo discurso bon bon.Na un manera stranjo e ta duna di conose ken nan ta su burdugu,e mes ta bisa tur cos ,i ta keda awor pa autori…See More
-
Fraccion Mep Parlamento shared a link.Bon nochi, ricibi den nomber di henter partido MEP na Aruba nos mas profundo palabranan di condolencia. Korsow a perde un gran lider. Sr. Helmin Wiels na bida tabata un aliado politico y un amigo, un persona cu a wordo respeta pa simpatisan…See MoreEvelyn Wever 6 Mei 01
-
-
Sidney Provence Nan a mata e POETA pero no e POEMA nos ta hopi kibra dor di loke a pasa pero un kos Helmin a sinja nos ” ku e kai na kaminda,hisa e bandera i sigi” nos ku ta riba lista di Pueblo Soberano lo sigi bringa illegalidat i koropshon. Ku bon DIOS duna nos forsa pa keda honesto i sinsero ku nos Pueblo. Sidney.Provence agente #29May 8 at 4:58pm · Like · 1
-
-
Hendenan,ta boso mi ta yama,
Mi Mensahe ta Pa un I tur.
Boso ei,ku No tin Eksperensia di Bida
I boso Sin Komprondementu,sinja Kon Biba.Skucha pasobra mi tin Kos Grandi I Importane di Bisa;Mi ta Habri Boka pa Bisa Loke Ta berdat.
SI,mi ta anunsia loke Ta Korekto
Komo Mi ta Odia Mentira Tur Palabra For di mi boka ta Hustu
Pa esnan ku Kompronde nan Ta sinsero Miho asepta Mi sinansa ku asepta Plata,
R.I.P
-
刮保罗posted toHelmin Magno Wielsdanki pa bringa e corruption!
-
Josée Verkerkposted toHelmin Magno WielsR.I.P.
-
Rine Asmarposted toHelmin Magno WielsWie had ooit gedacht dat dit hier op dushi Curacao kon gebeuren. Rust zacht broeder ! We zullen je nooit vergeten. Veel kracht en sterkte familie en vrienden in deze droevige tijd.http://youtu.be/7vRId0GWVlw
-
Ronald Wederfoort shared a link.Subject: E BERDAD KIKO a pasa ku HELMIN WIELS Bosnan nigun por Kambia of Skonde kiko a pasa.Bon dia mi ruman nan.
Prome ku mi a sigi ku e tema aki mi a tende noticia pa waak kiko nan ta bisa tokante nan
investigation nan ariba e caso di…See MoreThe Truth will set you Free.ronaldwederfoort.blogspot.com
-
-
-
Ronald Wederfoort Te ahinda tin mas kos di konta bosnan tur, lo mi sigi post e berdad.
-
Chârmi Middelhof E idea no ta stop di tira sodium floride (NaF) dn awa di bebe na Korsou foi 2014? Of e plannan a wordu kambia atrobe?
-
-
Sidayen Senoraposted toHelmin Magno WielsUn Pueblo ta bai perdi pa falta di konosementu.
-
Eeke Veenstraposted toHelmin Magno Wielsvoor alle familie, vrienden , collega’s en anderen die betrokken waren bij zijn leven gecondoleerd en heel veel sterkte met dit groot verlies
-
Fabrizzo Aleccandro shared a link.Wiels: ‘UTS involved with illegal sales of lottery’WILLEMSTAD – Party Leader of Pueblo Soberano (PS) Helmin Wiels will denounce abuses at telecommunication company UTS. This was confirmed by Wiels in an interview with the Dutch news site Versgepers…
-
Bibi Ibrahimposted toHelmin Magno WielsVeel sterkte met deze groot verlies…
R.i.P
-
Francisco Sáposted toHelmin Magno WielsMay 6 near Cundinamarca, Colombia via mobileUm grande Homem, o qual tive o prazer de conhecer…
Até um dia
-
Jurissa de Cubaposted toHelmin Magno Wielssosega na paz mr.Wiels
-
RIP Helmin Wiels, Ni maske KON bo sistema tabata ta Ni maske Kon mi tabata zundrabu paso mino a gusta bo sistema ultimo tempunan Ni maske kon Rabia mi por tabata ta kubo NUNKA Mǻ pensaaaa ku Kos lo yega asina leuw NUNKA Mǻ pensa ku lobo a ßĂĭ di e forma EIII Anto bo por tabata ta kiko kubo ke Pero Morto di hende nota kos di Desea Anto morto KRUEL asinaki PIOOOO RIP Wiels!
-
Ook wij in Nederland huilen om het verlies, waarom moeten mensen die tegen het kwaad strijden toch altijd vermoord worden? RIP Wiels.
-
-
Sidney Provence Het is voor ons leden van de Partij Pueblo Soberano een heel trist geval maar met de wil van GOD zullen wij verder gaan met de Wiels zijn strijd. Sidney.Provence agent# 29 en Rutvin Ellensburg agent #12See TranslationMay 8 at 4:55pm · Like · 1
-
Gaby van Kerkvoorde Wij strijden mee, al is het alleen in gedachte!May 8 at 5:01pm via mobile · Like
-
-
Maske kon loko bo tabata, tog mi no a logra odia bo.
Maske kuantu biaha bo sigido nan a kaba ku mi, tog mi no a logra odia bo.
Maske kuantu biaha ma lastrabu, djis pa molestia bo sigido nan, tog mi no a logra odia bo.. Pe simpel echo ku semper ba trata mi manera un tata.
Y maske kon friw y cruel mi por ta.. awe mi kurason ta hasi dolo paso bo no tei mas.
♥♥♥ Helmin Magno Wiels
-
-
-
-
-
Geselle V. Rosaria-Coffi Erika Akire, forsa miamor. Mi ta testigu kon bo no a drumi antayera at all, mi sa tambe ku si nos mes no por a pega sonjo, soberanonan lo ta piho. Mi ta korda e diaeng ei, kon mi ku erika a keda bati kabes ku otro foi atardi di korsou aki, anochi na hu…See More
-
-
Geschokt was ik toen ik hoorde dat deze man was neergeschoten. Hij had een hoop voor het land kunnen doen. Maar ja de maffia werd bang. Ik hoop dat ze gepakt worden . R.I.P. Senjor Wiels.
-
r.i.p. MI PAPAITO
-
R.I.P.
-
Deveny Weltingsposted toHelmin Magno Wielssterkte allemaal
-
R.I.P Senjor Hermin Wiels e politiko ku a buta mi hanja interes pa politika ku a habri nos wowo, ku a lanta e pueblo for di sonjo, hasi su pueblo sabi, buta ku anja pasa elekshon di Korsou tbt kajente y marka historia paso ta hopi hende a b ai vota pa loke nan ta para pe! E homber humilde ku anja pasa tbt tempu pa a papia ku ju nan di tera biba aki na FRED 2012 y splika nos su vishon. Awe no tei mas! Ami ta kedaPS
-
Simone Hersilia-Bonapartposted toHelmin Magno WielsRip Helmin Magno Wiels u was te goed voor deze wereld God heeft grotere taken voor u
-
Chârmi Middelhofposted toHelmin Magno WielsE persona por a bai, pero e spiritu di logra Prosperidad, Libertad i Union si no por wordu destrui, forsa na e famianan di Sr. Wiels na e momentunan difisil aki…. ku e lampi pa un miho Pais Korsou keda sende !
-
E M-g G Maalposted toHelmin Magno Wielsami nota kompronde kon por tin hnd sin kurason ta kana rond kon nos hnd nn a para bira asina kuta mata otro sin niun motibu tin un broadcast ta pasando rond riba blackberry ku mester saka afo ta ken nn ta boso wak kon e sin efull nn ta mandando rond akihttp://www.youtube.com/watch?v=BlQ3ng7R7eo
-
Wiels su bon,wiels su malu,ela lucha pa KORSOW tog. R.I.P wiels ††
-
Franklyn Luijandoposted toHelmin Magno Wielsbo tin rason
-
Mi mas sentido pesame na senjora, jiunan, rumanan, familia, amigonan, votadornan y coleganan di Sr. H. Wiels, ku su alma sosega na paz
-
Jr Alvesposted toHelmin Magno WielsNos por mata un hende. Loke ta keda biba pa semper ta su idealnan…………Danki pa tur kos i drumi dushi !!!
-
-
Ligia Hooi hopi jammer i hopi dolor pa e pueblo di korsow ku si a kere den dje sosega na pas i hopi forsa pa tur familiananMay 7 at 10:32am · Like · 1
-
Mary Koeiman-Martina mr Wiels, rust zacht. U bent een leider, een held.!!!!!!!!!!!!!!!See Translation
-
-
Sosega na paz.
-
Angela Vfposted toHelmin Magno WielsWe are so sad
-
Poppy Gibsonposted toHelmin Magno WielsHelmin R.I.P ba traha duru sosega na pas!
-
Ck Md Navasposted toHelmin Magno Wielshelmin wiels grandi bo ta danki . sosega na pas
-
Un berdadero lider ku a duna su bida pa e pueblo aki. Un lider ku no a horta su pueblo. Un berdadero pali homber. R.I.P
Dios duna forsa na e famia nan
-
-
Simone Hersilia-Bonapart Rip Helmien Wiels u was te goed voor deze wereld God heeft grotere taken voor uSee TranslationMay 6 at 2:43pm via mobile · Like
-
-
@wor ..ba laga munda sa ken bota…Y kiko nan a sera bo wowo nan pe….@wor nan lo kwe kaminda bo a lage…Hise foi kaminda y sigui lucha te ora bo doel wordu bereikt…..SENOR HELMIN M. WIELS…drumi dushi den brasa di nos DIOS tata PODEROSO. Fo di e sheilu nechi di Curacao lo bo gia esun ku tin di sigui ku bo trabou……R.I.P. y danki pa tur kos, forsa pa bo familia y konosi nan…Y KORSOW ta na ROUW….Pero e no ta perde speranza
-
Altijd in onze harten en gedachten….jouw strijd is niet voor niets ….Famianan kondoler, hopi forsa!
-
R.I.P. Helmin Magno WielsProg Helmin Wiels 1
-
Renata Emmalin Odessa Vlaunposted toHelmin Magno WielsMay 6 near Marylebone, United Kingdom via mobileRip
-
Jair Ellisposted toHelmin Magno WielsRegistro di kondolensha: http://aliansa.sivil.cw/ & pueblosoberano.org . Manda e informashon rònt. Danki na un i tur pa nan koperashon
-
Candy Maduroposted toHelmin Magno WielsGosh this is sad…so very very sad and frightening!!! Curacao has lost a driven politician who fought for his ideals and loved his country….R.I.P. Mr Helmin Magno Wiels…A true Hero! Strength to the Wiels Family and friends!
-
Lorrenso Hassellposted toHelmin Magno WielsR.I.P wiels you was a hero
-
Car Marieposted toHelmin Magno WielsR.I.P. Wiels!
-
-
-
Mariela Marchena sosega na pas wiels i forsa na famianan. esta un dolor i tristesa, pasiko matele ?un hombu luchado pa nos pais, djies paso korupshon a sali na kla i tin ku kaba? juguuu nan , si no ta kerele mas , dikon lagele baha sigiente elekshon manera tur otro? dios lo sabi di husga esnan ku a komete e horendo fayo aki, bosnan un tin famia? defuntu si. ku bo alma sosega na pas wiels, from the bottle of my hart.May 6 at 10:51am · Like · 1
-
-
Lucille Henriquezposted toHelmin Magno WielsFamianan kondoler i hopi forsa, Dios ta ku boso.
-
Ta Kiko mi por Bisa palabra Ta tiki,mino por kere ahinda kubo no tey mas Hermin magno wiels
Unda nos ta bayendo asinaaki,nos tur a hanja un Boka pa nos papia,weliswaar e tabata sali foi man tin ora i mi mes no tabata masha eens kunele mas. Pero pa deshasi di un ser Humano dje Forma Kruel aki ta Un Berguensa Grandi Totaal!Kubo Alma Hanja paz Eterno Hermin wiels
-
-
-
Virginia Wout E homber aki tabata sa ku e ta bai muri,mi a tendele papia na un radio riba youtube,wauw mi kurpa a kwe kippevel,dikon net ayera e no tabata ke su bodyguard? Mester pone Man mesora riba esnan ku ta para tras di e bagabunderia nan aki wak kon lew sen por yega noh? Sen ta pone hopi makaku baila i hasi koi Estupido Lafaard Nan! Be a Man not a mOuse Konjo nanMay 6 at 9:47am · Like · 1
-
-
-
rest in peace… semper lo nos kordabu….
-
Orlando A. Quandtposted toHelmin Magno Wiels“Brother at arms”, sosega na paz. Drumi dushi den brasa di nos señor, e Ser Celestial. Danki pa bo amor y atencion, tempo y energia, educacion y consehonan y tambe bo pasion y dedicacion cu bo a duna na nos, pa siña nos stima nos mes, para pa lo corecto y yuda nos prohimo. Materialismo a gana e bataya aki, pero bo idealismo lo gana e guera. Karma semper lo haci su trabao, sea laat of tempran. Mescos cu amor, bondad y husticia (social).
Forsa na bo famia grandi di siguidornan y bo famia carnal pa nan por pasa e momentonan dificil aki y despues sigui padilanti.
-
Nooit eerder werd een facebookvriend van mij vermoord. Helmin Magno Wiels was een intelligente politicus, die duidelijk en eerlijk was. Een zeldzaamheid.
-
Zimmerman Nalisposted toHelmin Magno WielsWiels,sosega na pas,forsa pa famianan,un kos ongelooflijk,un homber ku ta bringa pa nos pais,un bon kurason.
-
Ivan Judaposted toHelmin Magno WielsI feel pain and sadness in my heart never thought that someone would be stupid enough to mess with you Mr Wiels
Only God would know why ? You where a great inspiration for all of us… God bless you , Let’s Pray for all the family , childrenR.I.P Brother
-
John Steyaertposted toHelmin Magno WielsMay 6 near Antwerp, AntwerpenRIP
-
Celly Richardsonposted toHelmin Magno WielsMI CURAZON TA MORDE R.I.P HERMIEN WIELS
-
Maybelle Martinaposted toHelmin Magno WielsGecondoleerd aan alle familie leden, vrienden en pueblo di Korsou. Wat een groot verlies. R.I.P. Mr Helmin Wiels.
-
Bianca Stolkposted toHelmin Magno WielsTe laf voor woorden………R.I.P.
-
Aad Ottervangerposted toHelmin Magno WielsGecondoleerd. Dit is een groot verlies voor Curacao
-
Sharline de Windtposted toHelmin Magno WielsHopi tristu R.I.P.
-
Ron Royposted toHelmin Magno WielsSeñor Wiels,
Mi no tin palabra.
Inkrehibel.
R.I.P. Helmin Magno Wiels
-
RIP!
-
Inkrehibel ruman nan!! Inkrehibel!! R.i.P Helmin Magno Wiels i forsa na famianan i tur soberano nan.
-
Sjoergen Pieterposted toHelmin Magno WielsDrumi Dushi Ruman !
-
Sosega na pas Helmin Magno Wiels , e trabou lo wordu kaba !
-
Darly Leitoposted toHelmin Magno WielsUn forsa ta bai pa tur famia, amigu, konosinan i espesialmente tur Soberano nan. Hopi kruel loke a sosode. Te ahinda mi no por kere e kos aki. Mi lagrima mi no por kontene nan.Pero un kos ta SIGUR nan por a mate, pero su ALMA i su LUCHA niun hende no por mata! Awor mas ku nunka tur investigashon nan mester sigui kana! Awor mas ku nunka berdat nan mester sigui sali na kla! KORUPSHON NAN MESTER KABA AWOR NA KORSOU!!! Awor a jega ora pa Korsou uni forsa i eksigi loke ta di nan bek, eksigui nan plaka nan bek!!!! No ta pornada meneer Wiels tabata lucha pa su pueblo…… el a hasi su trabou…….awor mi pueblo a jega ora pa Ami, ABO, Nos tur kaba ku su trabou!!
Meneer Wiels sosega na pas.
-
Sosega na pas H wiels ku dios tuma bo dn su reino.
-
Naira Gomez-Louwsposted toHelmin Magno WielsEcht jammer. Wiels mi konose komo lider di hobentud Koraal Specht. Sosega na pas!! Famia forsa paso e NO a merese un morto asinaki. Senor pordona y duna Korsou pas y liberashon!!
-
Conchita Fonteposted toHelmin Magno WielsQue descanses em paz, Helmin. Obrigada pelos momentos felizes que passámos em familia, por todo o carinho e amizade. Ficam para sempre gravadas as boas recordações. Um grande abraço com muita saudade.
-
Karin Königsposted toHelmin Magno WielsRIP.
Nos ta bai sinti falta di un lider grandi.
-
Nore Victoriaposted toHelmin Magno WielsHelmin, sosega na pas


text:
ORANJESTAD – Gabinete Wever-Croes a institui na aña 2018 un Comision Legalisacion di Cannabis pa conseha Gobierno ribalegalisacion di cannabis medicinal. E comision su tarea tabata pa investiga e mercado internacional di cultivacion di cannabis pa uzo medicinal pa establece e industria aki na Pais Aruba. E industria nobo aki lo por sirbi como un otro pilar economico di Pais Aruba.
Estudio
E comision a acerca dos compania di renombre internacional naHulanda y Alemania cu ta experto riba e tereno aki pa conduciun estudio pa averigua e impacto economico y financiero cu e cultivacion y exportacion di cannabis medicinal tin pa PaisAruba. Resultado di e investigacion di tur e dos companianan ta,cu cultivacion y exportacion di cannabis medicinal ta un forma pa crea entrada significativo adicional pa Pais Aruba. E industrianobo aki lo crea mas cupo di trabou y lo genera entrada (impuesto ) pa Pais Aruba. Tur dos compania internacional ta recomenda pa considera e extraccion di cannabis tambe pa asinacrea un ingreso adicional ya cu e industria aki lo stimulaeconomia y e GDP di Pais Aruba.
Beneficio Impacto Financiero
E compania Aleman a haci un calculacion di e beneficiofinanciero di e industria di cultivacion y exportacion di cannabis medicinal basa riba cifranan di Cuenta Nacional di 2017 di PaisAruba. E calculacion ta indica cu riba un maximo di tereno di 350.000 metro cuadra pa cultiva lo por genera mas of menos2.000 cupo di trabou na un averahe di $24.000 pa aña pa cadatrahado. E industria di cannabis medicinal lo genera 470 miyonflorin pa aña. E impacto economico aki ta representa 7.9% di nos GDP (pre covid) y actualmente esaki ta nifica 10% di nosGDP (post covid). Cifranan a conclui cu despues di Status Aparte na aña 1986, ta e dos sectornan di turismo y refineria so tabatin un impacto asina grandi riba GDP di Pais Aruba. Basa riba e resultado financiero e comision a recomenda Gobierno paconsidera cultivacion y exportacion di cannabis medicinal comoun potencial pilar di economia di Pais Aruba.
Inversionista
E compania Aleman a haci tambe un estudio di mercado di cannabis medicinal. Resultado di e investigacion ta indica cu e mercado di cannabis medicinal ta grandi suficiente pa atraeinversionista y e mercado tin potencial di crecesignificativamente door cu actualmente tin mas aceptacion di cannabis medicinal como alternativa pa tratamento medico. Tin mas Pais den region ta trahando riba legalisacion di cannabis medicinal y ta atrayendo inversionistanan potencial. Ambos compania di Hulanda y di Alemania a recomenda pa Pais Aruba inicia cu implementacion di e industria aki rapidamente.


text:
Djabièrnè último tabata tin entrega di yabi di fase unu di e proyekto di renobashon di sentro di bario kustbaterij.
Ruthmilda Larmonie-Cecilia
Djabièrnè último tabata tin entrega di yabi di fase unu di e proyekto di renobashon di sentro di bario kustbaterij. Manera mi a indiká den mi palabranan na e públiko ku tabata presente, Mi a haña hopi bunita ku algun aña pasa mi por a inisiá ku e proyekto aki i ku e gobièrnu anterior a kontinuá ku esaki i pa Djabièrnè mi mes tabata tei pa entrega di e yabi despues di e trabou ku a keda hasi den fase unu di parti Fundashon Kas Popular.
Komo Minister di Ministerio di desaroyo sosial labor i bienestar mi ta para pa tur loke ta e aspekto sosial i e hende. Mi ta di opinion ku un sentro di bario ta hopi importante , paso ta aki nan abitantenan di tur edat ta bini huntu pa kompartí i rekreá.
Ku mira riba futuro, pueblo di Kòrsou por ta sigur ku Ministerio di desaroyo sosial labor i bienestar lo sigui trese mas di e kambionan positivo aki pa nos komunidat, paso manera nos a menshoná for di inisio di gobernashon, nos ta para pa un gobernashon di pueblo, pa buelo i huntu ku pueblo di Kòrsou, paso ta pueblo su beurt.
Un biaha mas abitantenan di kustbaterij pabien.


text:
Sientífiko di e Instituto Internashonal Sueko pa Awa (SIWI) a kalkulá ku pa 2050 e kantidat adishonal di awa dushi ku mester pa produsí biokombustibel (e palabra ku ta ser uzá pa denominá kombustibel ku ta ser derivá for di materia bibu manera kaña i maishi) lo ta mes hopi ku e awa ku ta ser uzá awóraki pa alimentá hinter mundu!!!
Awendia kaba agro-industria ta konsumí 70% di awa dushi riba nivel mundial. Su ekspanshon lo provoká aun mas tenshon.
Multinashonalnan den mayoria di paisnan pober tin prioridat riba uso di rekurso akuatiko (den pasado nos a mira esaki ku industria petrolero na Kòrsou, ku al final a hasi tur awa di pos riba e isla brak).
Falta di implementashon rígido di lei di regulá uso di awa di pos ta pone ku e faya aki di pasado no por ser koregí pa naturalesa. Te ku awe ta bora pos pa loko i asina sigui asfiksiá tur flora i fauna indígena riba e isla.
Un otro ehèmpel klásiko ta Coca Cola na India, ku ta lagando poblashonnan kompletu sin awa pa motibu di e uso masivo pa produsí nan bibidanan.
Kontaminashon di awa
Na Europa, di e 55 riunan prinsipal di e kontinente solamente 5 no ta kontaminá. Na Merka 40% di tur riu i lago ta kontaminá. Mitar di e poblashon di Merka ta dependé di awa di bou di tera.
Na mundu, ménos ku 0.02% di awa ta den forma di awa dushi, líkido den riunan, lago di awa dushi, damnan, muras, i awa bou di tera. Maneho (i komersialisashon) di e rekurso hopi limitá aki riba eskala mundial lo bira tópiko di hopi diskushon den futuro mediano.
Aki, riba e islanan Hulandes den Karibe nos tin di uza basta energia petrolera (ku ta subiendo konstantemente den preis) pa transformá awa di laman den awa dushi. Sinembargo nos tin 30 aña (mas ku un generashon) kolektivamente (tantu produktor, distribuidor i konsumidó) ta dispidí riba 30% di tur awa dushi ku nos ta produsí.
Skarsedat ta krusando frontera
E skarsedatnan na mundu ta krusando frontera (pa e problema aki na Sur Amérika lesa http://www.redes.org.uy/corporaciones.html) i nos lo mira esaki den preisnan di kosnan ku nos ta, i lo kumpra den futuro for di eksterior. Pa ilustrá e relashon entre awa, klima, produktonan energétiko i kuminda básiko (entre otro maishi) nos ta sita un komentario for di internet:
(http://www.thestalwart.com/the_stalwart/2005/11/technology_and_.html) “current varieties of corn that are drought tolerant (aki ta tene kuenta ku skarsedat di awa) make for near normal yield prospects in 2007. It will take several years to see tightening of the corn market’’. (...)‘‘Once the 75 to 100 new ethanol plants (pa yuda den e skarsedat di petrolio na mundu; ta brua gasolin ku ethanol) that are in the development or construction stages are built in the U.S., the corn market will show vast improvement. Then the problem will be: we will have more ethanol than demand for the product’’.
“This is nice, a very good example of technology (drought-resistant strains) helping to reduce costs for the consumer and uncertainty for the farmer, even if, in the short-term its not ideal. The ethanol issue is also one to watch. What’s the point of subsidizing an alternative form of energy, if it will only make our food prices go up?”
Atvertensia di 2005 a bira realidat na 2008
Aki nos ta mira klaramente ku loke a ser bisá na 2005 a bira realidat den 2008!!!! Agrikultornan (ku ta usadó grandi di awa) ta bendiendo nan granonan manera trigo, soya i maishi no solamente ku e produktornan di kuminda pero tambe ku produktornan di energia (kombustibel). Ku tur probabilidat esnan ku lo bai sufri mas den e bataya aki ta esnan suak na mundu ku ta e mayoria di rasa humano ku lo mester bai paga mas pa kuminda.
Problema di alokashon
Suministro di awa ta un problema serio na hopi pais, un informe di “Administración de Activos Sustentables” ta bisa. E orga-nisashon aki ta manehá serka di 8.500 mion di franko Suiso na invershon.
Entre e regionnan ku mas difikultat na mundu tin:
Sur di Spaña,E region Zagreb na nort de Afrika,
Mediano Oriente, Asia Sentral, Pakistan, sur di India i nort di China
(Desierto Gobi. esun mas grandi na mundu).
Riba nos mes kontinente Merikano, Region Sentral di Estádos Unídos tin
skarsedat, Méhiko i e region Andino ta áreanan seriamente afektá ku skarsedat di awa.
Ost di Oustralia tambe ta pasando den skarsedat serio na awa.
Ta ser kalkulá ku aki 40 aña, poblashon di mundu lo ta dòbel di loke e ta aworaki (6 mil mion). Mundu lo tin di produsí e dòbel na alimento, konsumí e dòbel na awa, petroli i kas ku mester ser trahá. Tur esaki den un mundu kaminda hende a krea mas desierto, a kap mondi i selva i mayoria di reservanan di awa kontaminá.
China t’e mihó ehèmpel
China, te ainda e pais mas grandi na mundu, ta e mihó ehèmpel pa ilustrá e problema di skarsedat di awa ku tin na mundu. Na e pais ei tin 20% di humanidat ta biba, pero nan teritorio tin solamente 7% di awa dushi ku tin na mundu. Lesa e artíkulo aki riba Web (http://www.iht.com/bin/printfriendly.php?id=11548804).
Sigui privatisá Industria di Awa na e manera ku nos a bin ta hasi’é ta un bon kos?
Awendia negoshi di awa ta un negoshi
enorme. Awendia negoshi di awa, na grandura por ser kompará ku 40% di e negoshi di petroli. Negoshi di awa ta kresiendo rápido. Den siglo 21 e negoshi di awa lo bira mes òf mas krusial ku e negoshi di petroli den siglo 20. Un merkansia kudisiá ku lo bai determiná rikesa di paisnan.
E forsageo den nos kompania di awa i elektrisidat (Aqualectra) pa kòntròl di e industria aki na Kòrsou entre sierto gruponan (ku ta mirando mas leu ku nan nanishi ta largu), gobièrnu i e invershonista minoritario (Mirand, awor Marubeni) ta un ehèmpel klásiko di loke a ser ilustrá ariba.
Awa na bòter
Otro preokupashon grandi ta e subida den konsumo di “awa na bòter” ni maske nos awa for di kranchi ta kompletamente salú pa bebe.
E fenómeno aki ta produsí shushi (plèstik) inesesario i ta eksihí enorme kantidat di rekursonan energétiko, sin nodi, den produkshon di e bòternan ku ta ser trahá di polyethylene terephthalate (PET) ku ta un derivado di Petroli. Aserka ta bin ku den hopi kaso e awa den bòter no ta mas salú ku esun dirèkt for di kranchi.
Pero na e otro un banda, un liter di awa den bòter ta kosta 2 florin, tanten 1000 liter di awa di Aqualectra ta kosta, promedio 12-13 florin. Esaki ta entre 130 pa 140 bes mas karu pa liter. Pa un komparashon awa na bòter di ménos ku un liter te ainda ta mas karu ku gasolin pa bo outo.
Un tin di puntra su mes si un produktor di awa kaminda gobièrnu tin mayoria di akshon mester hinka su kurpa den e tipo di negoshi asina.
Kontrali na awa for di kranchi ku ta ser distribuí via di un ret efisiente di transporte, na e otro un banda, awa na bòter mester ser transportá den vehíkulo ku ta kima kantidatnan masivo di produktonan di petroli pa yega na e puntonan di benta. Aki nos no ta ni papia di awa ku ta bin for di eksterior.
Mundialmente ta usa alrededor di 2.7 mion ton di plèstik pa emboteyá awa pa aña. E petroli ku a ser usá pa produsí bòter di plèstik ta bastante petroli pa laga 100 mil outo kore un aña largu.
Awa un derecho universal?
Kompanianan spesialisá den produkshon di awa manera Vivendi Universal, grupo RWI i firma Suez ya ta ser konsiderá komo pertenesiendo na e 100 kompanianan mas poderoso na mundu!
E importansia di awa pa sobrebibensia di “hende” ta eksihí pa stòp di mira awa komo un bien ekonómiko só. Awa mester ser mirá komo un bien soshal, ligá na derechi di bida, i pa esei, fuera di un maneho kompletamente liber di empresanan komersial.
Akseso na awa (pa sobrebibensia) mester ser elevá na un derecho, i kualke barera mester ser konsiderá komo algu ku ta stroba derecho fundamental di un siudadano.
Awa no ta manera otro rekurso natural.
Humanidat mester evitá ku e akseso na awa ta bai e mesun kaminda ku e negoshi di petroli, kaminda ya kos a yega asina leu ku e ta “trigger” guera na mediano oriente, tenshon entre Venezuela i Merka, etc. etc.
No tin supstitushon pa awa!
Pa petroli si.
Ta p’esei awa ta más ku un simpel rekurso ku mester ta suheto na solamente forsanan ekonómiko. Tur ser bibu i e eco-sistema (http://www.kalipedia.com/ecologia/tema/concepto-ecosistema.html?x=20070418klpcnaecl_13.Kes) en general mester di awa. Tur ser humano tantu individualmente komo kolektivamente tin derecho riba awa limpi pa su sobrebibensia. Akseso na awa no por ser lagá liber na e lógika i reglanan liberal di finansa i ekonomia só, manera hopi den e industria di awa na Kòrsou ke pretendé, pasobra, a largo plaso esaki lo garantisá derecho di bida na solamente esnan ku por paga p’é, i esaki no por ta e intenshon.
Manera a ser bisá den un artíkulo anterior: na Kòrsou e “huiswerk” ta tremendamente grandi, si mira kon ta dispidí awa tantu serka esnan ku ta produsí i distribuí awa komo serka e konsumidó ku ta usa dimas awa òf ta trata di hòrt’é pa por ehèmpel yena un pisina.
En general por bisa ku na Kòrsou ta sosodiendo, diariamente, un tipo di “krímen kontra humanidat” (http://news.bbc.co.uk/2/hi/americas/7065061.stm) riba skala mundial, si bo mira e enorme kantidat di hende ku no tin akseso na awa drechi pa bebe i ku awa sushi ta matando 4.000 mucha tur dia (http://ipsnews.net/news.asp?idnews=34927).
Negoshi di awa kontroversial
Sientífiko di e Instituto Internashonal Sueko pa Awa (SIWI) a kalkulá ku pa 2050 e kantidat adishonal di awa dushi ku mester pa produsí biokombustibel (e palabra ku ta ser uzá pa denominá kombustibel ku ta ser derivá for di materia bibu manera kaña i maishi) lo ta mes hopi ku e awa ku ta ser uzá awóraki pa alimentá hinter mundu!!!


text:
Prome Minister Evelyn Wever-Croes: PROME MINISTER A FELICITA KIWANIS CLUB OF SAN NICOLAS CU E BUNITA EVENTO “RAISING PRINCESSES INTO QUEENS”
ORANJESTAD – Prome Minister Evelyn Wever – Croes a forma parti di e evento ‘Raising Princesses’ Into Queens cu a tuma luga diasabra mainta na Filomena College. Un programa organisa door di Kiwanis Club of San Nicolas cu e meta pa empodera muchanan muhe hoben pa logra nan potencial y converti nan mes den un Reina.
Prome Minister Wever – Croes a expresa cu e tabata un honor pa asisti e evento y a gradici Kiwanis Club of San Nicolas pa e oportunidad ricibi pa dirigi palabra na e grupo di 69 mucha muhe hoben. Prome Minister a conta nan un tiki di su mes y tambe a haci uzo di e oportunidad pa empodera nan pa nan por ta exitoso.
“Nos sa cu tur mucha muhe ta prinses caba y ohala nos por duna nan e habilidad y hermantnan cu nan mester pa di berdad nan converti nan mes den reina. No reina di beyesa so, sino mas bien reina den realisa nan propio potencial y deseo. E ta importante pa cada hoben fiha nan meta den bida y ta consciente cu cosnan por pasa y meta por cambia, pero importante no ta con bo a cay sino con bo a lanta bek cu e mesun animo pa sigui bay dilanti,” Prome Minister Wever – Croes a expresa. .
Premier Wever – Croes a termina felicitando Kiwanis Club of San Nicolas y Filomena College cu e bunita iniciativa expresando cu sigur esaki ta algo cu mester aplica generalmente den henter Aruba.


text:
Taliban
Taliban (na Pasjtoe: د افغانستان د طالبان اسلامی تحریکِ , Da Afghānistān da Talibān Islāmi Tahrik) ta un movementu deobandi islamita na Afganistan i Pakistan, ku a surgi na 1994. Den tur dos pais Taliban ta hiba un guera di gueria i tin bou su mando teritorionan poblá grandi.
Durante un tempo largu (1996-2001) e Taliban tabatin e poder riba Kabul, e kapital di Afganistan i gran parti di e pais ku nan a konkista hibando un lucha armá i ku a keda proklamá e Emirato Islamita Afganistan.
Ta supone ku e siudat pakistani Quetta tabata e sede prinsipal di e Taliban te 2021.[1] Un kantidat di pais i entidat ta konsiderá e movementu un organisashon terorista. Desde 2016 Haibatullah Akhundzada ta lider di e organisashon.


text: Diadomingo anochi a drenta informe di cu un persona lo a cay for di e 3’er piso di e parkinglot di Paseo Herencia, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un caso basta serio unda e hoben F. di 20 aña di edad a haya hopi sla. Ela ser hiba hospital y a interne den ICU cu situacion hopi critico. UPDATE: Pa 22:40 dr ta constanta morto di L. A. Figueroa Flores naci na Venezuela di 20 aña di edad. E caso ta bao investigacion. Nos di awe24.com y Cuerpo Policial ta manda palabra di condolencia na famia di e fayecido .


text:
Pa motibo cu Gobernacion no por a para durante inicio di Covid CONSEHO DI MINISTER MESTER A BAY NA FORMA VIRTUAL
Diahuebs 28 di October, a tuma luga den Parlamento di Aruba e reunion publico riba e tema di Reglamento di orden di Ministerraad nobo, cu mester a wordo adapta durante inicio di Covid. Prome Minister Evelyn Wever-Croes den sucontestanan, a enfatisa cu ora cu Covid a cuminsa aña pasamester a bay den shelter in place y tur hende mester a ceracurpa paden. Sinembargo, gobernacion no por a para pasobratabata tin hopi decision pa tuma. Tabata tin decision den cuadro di crisis pero tambe otro decisionnan.
“Na e momento ey nos a dicidi di bay explora e posibilidad di bay traha virtual pa diferente motibo. Nos no tabata tin un salana unda tur minister por a sinta hunto mantene e reglananstipula pa combati Covid y tabata tin ministernan cu mester a bay den cuarentena. Como Gobierno, ta importante pa tur minister por tabata presente den un Conseho di Minister cu excepcion si e minister ta echt malo of e ta cu vakantie”, Prome Minister a duna di conoce.
Despues di a dicidi riba e cambio aki, Gobierno a pone esakiden man di IT pa garantisa y sigura cu e sistema aplica ta sigurcaminda informacion no ta lek ni tampoco wordo gehacked y e privacidad tambe wordo sigura. Unabes cu a haña e aprobacion, e plan pa bay digital cu Ministerraad a sigui. Prome Minister a remarca, “Mi no sa mucho di IT pero mi a laga nan evalu’e y mi a laga nan repasa pa ta sigur y garantisacu informacion di Conseho di Minister no sali riba caya”.
Prome Minister a duna di conoce cu no ta tur reunion a bay naforma virtual pero solamente si tabata necesario. E mandatariota di opinion cu reunionnan di Conseho di Minister mester ta den persona pa ta mas efectivo ora di tuma decision, delibera, propone y fiha maneho. Reunionnan virtual a traha ora tabatarealmente necesario. Cierto momento Gobierno a cuminsatraha tambe cu cierto schedule pa fiha cua grupo ta na trabouna principio di e crisis. “Asina mes, diferente biaha tochministernan mester a reuni hunto cu excepcion di esun cu taden cuarentena. El a funciona. Mi ta contento cu nos a haci e cambio e tempo ey pasobra el a permiti nos continua cu trabounan”, Prome Minister a enfatisa.
Na final di e contesta riba e tema aki, Prome Minister a bisa: “Nos ta den un era di digitalisacion y innovacion y den e cuadro aki un cambio asina ta hopi importante pa digitalisaprocesonan y pa tene reunionnan virtual”.


text:
Un huicio pa homicidio contra un hende muhe kende a mata su casa abusivo. El a admiti di a mata Daniel Polette na defensa, e ta enfrenta bida largo pa mata su casa.
Segun Bacot, el a mata su casa cu e mesun arma di candela cu Daniel kier a mata ele cu su famia. Bacot a bisa cu Polette ta 25 aña mas grandi cune, e a abusa di dje sexualmente ora cu e tabatin 12 aña di edad.
Segun Bacot, e tempo ey, Daniel tabata pareha di su mama. Daniel a keda condena pa violacion di un menor di edad y a keda dos aña den prison. Bacot a bisa cu el a bolbe abusa di dje sexualmente y lag’e na estado cu 17 aña di edad.
Bacot a menciona dilanti e huicio cu Daniel tabata dale ora e no tabata haci algo na su agrado. Durante e transcurso di 18 aña, Bacot y Daniel a haya cuatro yiu.
Dos di e yiunan a yuda dera e curpa di e tata. Na 2019, cada un a ricibi un setencia di prison suspendi di 6 luna pa sconde un curpa humano. Durante e curso di investigacion di menor a papia di implacabel abuso cu nan mama a sufri.
Bacot a bisa polis, cu Daniel tabata dale constantemente y cu el a obliga pa prostitui su mes. Bacot tambe a bise varios biaha, Daniel a bisa cu si e lage, elo mata ele cu su yiunan.
E fiscal ta menciona cu asesinato di Bacot tabata premidita, abogago di Bacot ta nenga. Un peticion pa no cera Bacot den prison a keda lansa pa un linea di defensornan. Nan a obtene mas di 580.000 firma. Ta spera cu huicio dura 5 dia.


text:
Mediante e comunicado aki, Organo Ehecutivo(OE) AZV ta informa su aseguradonan cu e caso den corte di prome instancia di AZV contra HAVA a resulta na fabor di OE AZV segun decision di awe 26 di mei 2021.
Manera ta conoci HAVA a informa OE AZV cu entrante 1 di april 2021 e dokternan di cas ta traha 1 ora menosDecision di huez E huez ta indica cu e instruccion di e Minister ta uno di indole general y cu OE AZV mester sigui e instruccion.
Conforme e standaardnan di ‘redelijkheid y billijkheid’ (razonabel y husto) e ta inacceptabel pa e dokternan di cas exigi e tarifa acorda segun contracto (mas di 94,5%). OE AZV ta sigui e instruccion y haciendo esaki OE AZV no ta haci su mes culpabel di incumplimiento of agravio.
Tambe e no ta nifica cu OE AZV tin incumplimiento cu pago y e dokternan di cas no tin base pa suspende nan obligacionnan. HAVA mester informa su miembronan por escrito dentro di 24 ora despues di ricibi e notificacion di e sentencia pa suspende y descontinua e orario ahusta.
Aruba y Hulanda
Pais Aruba den su afan pa garantisa cu e por cumpli cu su obligacionnan na entre otro e fondo di AZV a yega na un acuerdo cu Hulanda. Parti di e acuerdonan ta cu mensualmente lo mester reduci e gastonan di AZV cu un promedio di 5 miyon florin.
Basa riba e palabracion aki AZV a ricibi un instruccion di Gobierno di Aruba pa retene 5,5% di e tarifa- y presupuestonan di e dunadonan di cuido. Aplicacion 5,5%Desde 1 di juli 2020 AZV ta aplicando e 5,5% riba e tarifa di abonnement di e dokternan di cas.
Pa februari, maart y april AZV a ricibi instruccion pa aplica 2,2%. Den lus di e retencion aki OE AZV a keda sorprendi pa e postura di HAVA tocante e orario di servicio. Aunke a purba di convence HAVA, no tabata tin otro salida cu bay corte.
Situacion actualAwe OE AZV ta satisfecho cu e decision di huez pa asina brinda e aseguradonan di AZV e oranan di servicio manera custumber. Ainda OE AZV no a sali completamente di e incertidumbre.
Realidad ta cu e instruccion pa corta cu 60 miyon den 2021 ta vigente ainda. Pa cumpli cu esaki ta rekeri di un reforma completo dentro di sector di cuido medico. Un reto. Un tarea unda Gobierno di Aruba lo mester bay haci su escogencia e.o evaluando e 5-wave model di OE AZV y e conseho di e comision nacional cu a wordo institui.
E ta bay rekeri di sacrificio di un y tur unda e dunadonan di cuido hunto cu OE AZV lo mester bay cera cabes pa acepta y ehecuta e desicionnan.


text:
Archive for March 2021
March 15, 2021
Directie Natuur en Milieu (DNM) como miembro di United Nations Environment Program (UNEP) di e seccion Caribbean Environment Program lo participa den forma virtual riba dianan 15 te cu 19 di maart na e reunionnan relaciona cu e parti tecnico y cientifico di e ‘Land-Based Sources of Pollution,’ (LBS) y ‘Specially Protected Areas of Wildlife,’ [...]
Read more >
March 11, 2021
Despues cu aña pasa e pandemia di Covid-19 a toca Aruba tambe, nos a ripara con importante awa ta pa preveni plamamento di un virus. Uzando awa pa cuida nos mes y otronan di contagio. En conexion cu Dia Internacional di Awa, dia 22 di maart, Directie Natuur en Milieu (DNM) ta aporta puntrando e [...]
Read more >
March 10, 2021
Directie Natuur en Milieu (DNM) a participa virtualmente na e World Ocean Summit 2021, organisa pa ‘The Economist Group Initiative’. E cumbre a tuma luga di 1 pa 5 di maart 2021. E topico primordial tawata Acelerando Economia Sostenibel di nos oceano. E participantenan na e cumbre a consisti di e.o. sector priva, ngo, sector [...]
Read more >
Scroll To Top
March 4, 2021
Diaranson dia 3 di maart, 2021 a observa Dia Mundial di Bestia y Matanan Salvahe. Durante e di 68 asamblea general di Nacionnan Uni (UNGA), a proclama esaki riba 3 di maart 2013. E fecha aki ta e aniversario di firmamento di e convenio internacional cu ta regla traficacion internacional di especienan di flora y [...]
Read more >


text:
Five-year outlook for traffic recovery at AUA Airport
ORANJESTAD - Based on the latest insights it is expected that AUA Airport will end up with a 37% - 40% traffic recovery for total departures by the end of 2020 compared to the year 2019. We use these same insights that we retrieve from our various stakeholders, especially the airlines operating into AUA Airport, to look further ahead and estimate our recovery path for the coming five years. Recovery will be slow but sure during the coming years. Various aviation industry associations such as ICAO (International Civil Aviation Organization), IATA (International Air Transport Association) and ACI (Airports Council International) have also emitted their outlook and estimate that it will take the aviation industry at least 3 to 4 years to recover and once again see pre-COVID traffic numbers worldwide.
Based on our network with our airline partners and also based on the insights of the aforementioned aviation industry associations we have determined our outlook for the 5 years ahead of us for the amount of passengers that will depart from AUA Airport (Revenue Generating Passengers).
The graph illustrates that we estimate at this time that we will recover 37% in 2020, 52% in 2021, 68% in 2022, 78% in 2023, 84% in 2024 and 90% in 2025.
“Every day we are in contact with our partners in the aviation and tourism industry. This forecast is based on the insights and information we have today. We know that the impact of this crisis will be felt for years. A multiyear outlook under the current uncertain circumstances, however, remains fluid. Therefore, from now on, we will prepare an update of our multiyear forecast every quarter. We will continue to do our utmost to help Aruba in its much-needed recovery,” said Joost Meijs, CEO of Aruba Airport Authority N.V.
Papiamento
AUA Airport ta premira un recuperacion di 90% na 2025
Segun e pronostico di 5 aña di recuperacion di trafico na AUA Airport
ORANJESTAD - Basa riba e ultimo informacionnan ta wordo spera cu Aeropuerto Internacional Reina Beatrix (AUA Airport) lo finalisa e aña cu 37% - 40% di recuperacion di trafico den cantidad di pasahero cu ta sali for di Aruba den 2020 en comparacion cu 2019. AUA Airport ta usa e mesun indicashonnan cu e varios stakeholdernan, specialmente e aerolineanan cu ta opera na AUA Airport ta usa pa mira mas den futuro y pronostica e ruta di recuperacion pa e 5 añanan na caminda. Recuperacion lo ta poco poco pero sigur durante e añanan na caminda. Varios asociacion di e industria di aviacion manera ICAO (International Civil Aviation Organization), IATA (International Air Transport Association) y ACI (Airports Council International) tambe a saca nan pronostico y ta premira cu e lo tuma e industria di aviacion por lo menos 3 pa 4 aña pa recupera bek y mira e cantidad di trafico mundialmente manera e tabata prome cu COVID.
Basa riba AUA Airport su network cu su aerolineanan partner y tambe basa riba e informacion duna door di e asociacionnan di e industria di aviacion menciona a determina su pronostico di e 5 añanan den e cantidad di pasahero cu lo sali for di AUA Airport (Revenue Generating Passengers).
E grafico ta ilustra cu nos ta premira cu lo recupera 37% den 2020, 52% den 2021, 68% den 2022, 78% den 2023, 84% den 2024 y 90% den 2025.
“Tur dia nos ta den contacto cu nos partnernan den e industria di aviacion y turismo. E pronostico aki ta basa riba e indicashonnan y informacionnan cu nos tin awe. Nos sa cu e impacto di e crisis lo wordo sinti pa añas. Un pronostico di varios aña bou di e circumstancianan yena cu incertidumbre actual, lamentablemente, por cambia na cualkier momento. Pesei, di awo pa dilanti, nos lo prepara un update di e pronostico cada kwartaal. Nos lo sigui haci nos maximo esfuerso pa yuda Aruba den su recuperacion necesario,” asina Joost Meijs, CEO di Aruba Airport Authority N.V. a bisa.


text:
Durante conferencia di Prensa drs. Raymond Hernandez Hefe di Servicio di ANA: Archivo Nacional di Aruba hunto cu Ministerio di Finansa y Cultura ta organisa Siman di Archivo Archivo y conservacion di materialnan historico ta pa henter comunidad
ORANJESTAD – Durante di e conferencia di prensa Hefe di Servicio di Archivo Nacional, drs. Raymond Hernandez, a elabora riba e “Siman di Archivo” cu lo wordo teni otro siman cuminsando for di 6 te cu 11 di juni. E aña aki, den cooperacion cu Ministerio di Finansa y Cultura a opta pa organisa e siman aki, pa asina pone e trabou y importancia di un archivo y conservacion di materialnan historico, no pa Archivo Nacional so, sino pa henter un comunidad.
Desde 2007 Nacionnan Uni a declara 9 di juni, Dia Internacional di Archivo, fecha riba cua e organisacion mundial di archivonan, International Council on Archives (ICA), a keda lanta. E ultimo añanan ICA a bin ta fomenta pa archivonan rond di mundo no solamente percura pa actividadnan riba e fecha menciona, sino pa tene un siman di actividad, dedica na archivonan y trabou di archivo. E aña aki a scoge tambe pa pone central como tema dor di ICA, cu “Archivo ta Nos”. Esaki di un banda reflehando e trabou di personanan cu ta traha den e mundo di archivo y informacion, pero tambe riba e comunidad den su totalidad, ya cu archivonan ta conta e storia di un colectividad.
Pesey tambe Hefe di Servicio Archivonan Nacional di Aruba drs. Hernandez ta mira e corelacion di loke ICA ta pidi pa fomenta durante e siman, cu e campaña cu awe a wordo presenta y cu lo ta on pa e siguiente 6 simannan.
Siman di Archivo
E siman di archivo ta programa pa cuminsa dialuna 6 di juni, por medio di un apertura oficial di e siman den presencia di nos Minister Presidente sra. Evelyn Wever-Croes y minister encarga cu Archivo Nacional sra. Xiomara Maduro. E apertura lo ta uno simbolico unda cu e organisacion FUNARI lo ta bishitando tambe Archivo Nacional pa mira e exposicion “Aruba, den Mashin di Tempo”. Diamars di 7 di juni lo bay tin bishita di klas 6 di un scol basico cu lo haya tambe un recorido na archivo. Diaranzon dia 8 di juni lo tin un Webinar, sigui pa diahuebs dia 9 di juni pa e actividad special na ANA relaciona cu “Dia Internacional di Archivo” y tambe pa pone poco mas di enfasis riba e campaña pa trece materialnan historico na archivo. Diabierna di 10 di juni lo tin un sesion special di informacion pa hefenan di servicio y demas instancianan (semi)gubernamental, pa asina pone enfasis riba e importancia di un bon maneho di informacion den e era digital. E siman lo clausura diasabra 11 di juni, cu un actividad special na ANA den forma di un “Opendag”, unda cu nos pueblo por bin y trece documento of materialnan historico na ANA y na mes momento tin e oportunidad pa bishita e exposicion cu ta andando.
Maneho di Informacion digital
Sr. Hernandez a mustra mas aleu, cu nos mester ta mas consciente con ta anda cu nos informacion y cu nos tin di percura, pa den cua forma cu esaki ta, e wordo conserva pa henter nos comunidad y tambe pa futuro generacionnan. Den e rumbo di esaki tambe Sr. Edric Croes, hefe di Conservacion y Maneho di Archivonan na ANA a mustra cu nos mester ta consciente con nos ta trata nos informacionnan digital cu nos ta creando awendia y na unda cu ta un reto pa archivonan den futuro percura na salbaguardia e informacion digital. Un bon maneho di informacion digital ta hopi importante den era digital cu nos ta aden caba.
Gradicimento
ANA a gradici di biaha tambe tur esnan cu a pone nan mes disponibel pa promove e campaña pa trece materialnan historico na ANA, di cual esakinan ta historiador y escritor sr. Dufi Kock, docente y investigador sra. Yolanda Richardson, archivista na Corte Comun sra. Sulai Statia-Croese, presidente di fundacion Amigonan di Archivo sra. Nilda Koolman, historiador y investigador sr. Dr. Adi Martis y di UNESCO y Biblioteca Nacional sr. Peter Scholing.


text:
ULTIMO ORA.
BONEIRU.
PERSEKUSHON POLISIAL TA TERMINA KU UN DETENSHON I VARIOS ARTIKULO KONFISKA ENTRE NAN UN ARMA DI KANDELA.
Awe merdia algu despues di 12 pm outoridatnan polisial a start un persekushon tras di un pickup double cabina ku tabata aktua poko sospechoso.
Despues di un persekushon basta pisa ku a bin termina den un hanchi tera banda di kaya theresa illario na tera cora, polis a logra detene e shofur di e pickup y tambe a konfiska varios artikulo ku e homber aki tabata tin huntu kune den auto.
Entre otro un arma di kandela y munishon, tin mas kos ku a keda konfiska.
E pickup a keda konfiska y hiba warda den kuadro di e investigashon.
FUENTE:AIMED AYUBI.
NOTISIA KU BO POR KONFIA.


text:
Tag Archives: premieheffing
Diaranson merdia 30 october 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diaranson 30 di october 2019, entrante 12:00 PM. Departamento di Premieheffing ta na unda trahado y doño di trabao ta haci inscripcion ademas ta haci cambio riba nan datosnan. Departamento di Premieheffing ta situa na oficina principal na Eagle riba e… Mas Informacion
Email cu Resumen Debe y Credito SVb
Diasabra 11 di mei 2019 SVb a cuminsa e proceso pa manda un resumen di debe y credito na tur doño di trabao registra na SVb. Tur doño di trabao di cual SVb tin un email a ricibi (algun) di e documentonan aki: – Cuenta(nan) habri di premie Seguro di Malesa y Accident (ZV/OV); –… Mas Informacion
Diahuebs 25 y diabierna 26 di april 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diahuebs 25 y diabierna 26 di april 2019. Departamento di Premieheffing ta na unda trahado y doño di trabao ta haci inscripcion ademas ta haci cambio riba nan datosnan. Departamento di Premieheffing ta situa na oficina principal na Eagle riba e prome… Mas Informacion
Diahuebs merdia 28 maart 2019 Departamento di Premieheffing ta cera
En conexion cu actividadnan interno departamento di Premieheffing di SVb ta cera riba diahuebs 28 di maart entrante 12:00 PM. Departamento di Premieheffing ta na unda trahadonan y doño di trabao ta bay pa inscripcion ademas haci cambionan riba nan datosnan. Departamento di Premieheffing ta situa na oficina principal na Eagle riba e prome piso…. Mas Informacion
Ceramento di algun oficina di SVb Merdia Dia 23 di Mei
Banco di Seguro Social Aruba SVb ta anuncia cu en conexion cu actividadnan interno e siguiente oficinanan: • Premieheffing (inscripcion & papelnan pa DIMAS) • Cesantia & Ziekteuitkering • Invordering • Externe Controle • Finansas & Inning ta cera riba: Diamars 23 di mei 2017 desde 12:00 pm Diaranson 24 mei 2017 tur oficina di… Mas Informacion
Ceramento di Algun Departamento di SVb
En conexion cu actividadnan interno, awe entrante 12:00 pm e siguiente departamentonan di SVb ta cera: Premieheffing Invordering Externe Controle Uitkeringen ZV/OV & Cessantia Mayan tur departamentonan menciona ta habri na e orarionan normal atrobe. Nos ta ofrece nos disculpa pa cualkier inconveniencia.
Ceramento na SVb di Oficina di Premieheffing y di Finansas
Banco di Seguro Social Aruba SVb ta anuncia cu en conexion cu trabaonan di construccion, oficina di Premieheffing na Eagle y di Finansas lo ta cera pa publico riba: Diabierna 26, dialuna 29 y diamars 30 augustus Durante e tres dianan aki oficina di departamento di Premieheffing lo keda habri na SVb San Nicolas. Doño… Mas Informacion
Anuncia Relaciona cu Ceramento di Oficina di SVb
Banco di Seguro Social Aruba SVb ta anuncia cu en conexion cu actividadnan interno, oficinanan di: • Premieheffing (Inscripcion) • Externe Controle • Invordering ta cera pa publico dialuna mainta 13 juli 2015, te cu 10:00 am.


text:
Awe mi ta contento pasobra mi por wak unda mi placa a bay. Un inversion di 700 miyon florin a wordo inyecta den diferente proyecto cu lo mehora nos bida. Un caretera cu un brug cu ta comunica San Nicolaas cu e resto di e pais. Un ringweg cu lo hibabo directamente na nos hospital nobo. Problemanan serio den bario y casnan aki na Aruba a wordo resolvi, no tin stof, nan por habri nan bentana y por papia cu nan bisiña y wak nan yiunan hunga riba veld di gras. Gastamento di sapato tambe ta pasado, nos tin aceranan di calidad halto di klinkers y nos autonan ta wordo gespaar door di asfalt nobo. Tin mas placa pa gasta pasobra a subi entreda minimo cu 35 florin. Mas cu 60 scol a wordo renova y tur plafond den cas a haya un clabo pa wante. Nos mester ta contento pa wak unda nos placa a bay y stop di critica so. Un gobierno cu a traha. Mi ta puntra si, si tur ciudadano ta mira esaki, si nan ta na altura en berdad con e inversionnan aki a mehora nan bida? E mama soltera cu no tin suficiente cuminda den cas pa su yiunan y no por haya trabou ni apoyo pa su yiunan. E studiante cu a caba scol y a aplica na diferente lugar sin haya contesta. E hoben cu ora e bay su centro di bario pa haci deporte pero tin cu regresa pasobra e ta cera y den mal estado. E mama cu tin cu wak su yiu riba caya pasobra no tin placa ni programa pa duna guia na su yiu despues di scol y mester tende cu e no a pasa e aña pasobra nos educacion no ta optimal. E mama preocupa pasobra criminalidad ta culpa di mayornan so. Nos grandinan cu mester warda lunana pa wordo atendi pa un specialista y e caminda di cruz pa nan cuido. Cu aunke no tin stof mas, mester core cera nan curpa trempan pa no bira un otro number di atraco riba nos isla.
Aruba en berdad a bay dilanti, nos bida a bira miho ? Nos poder di compra a drecha? Y nos ta mas sigur? Nos yiunan ta haya e educacion mereci,? Nos deporte ta accesibel pa tur hende?
Ami kier wak nos problemanan socio-economico mehora, mi kier mira programanan den bario y nos educacion riba un nivel mas halto na unda atencion ta wordo duna na cada alumno, na unda drop- outs ta algo di pasado, mi kier sinta pafo atrobe sin tin miedo di wordo atraca of maltrata……..esey ta unda mi ker wak e placa bay y asina mehora nos bida. Mi compromiso cu e gobierno nobo cu POR ta netamente esaki. Ban trece e cambio pa asina bo placa tambe wordo gasta riba abo!


text:
quincy breell
-
News
Tokyo ta na caminda!
Olimpiada di Tokyo ta na caminda! Ekipo Aruba a haya un bario anfitrion na Tokyo, cu yama Arakawa City. Ban…Read More »
-
News
Conoce pre-seleccion Tokyo 2020
Conoce e pre-seleccion di Aruba cu ta den pleno preparacion pa e Weganan Olimpico TOKYO 2020. Na vispera di e…Read More »
-
Lima2019
Quincy a competi na Lima
Atleta Quincy Breell a competi den e disciplina di salto largo den e Panam Games Lima 2019. E atleta elite…Read More »
-
Lima2019
Quincy a competi na Lima
Atleta di salto largo, Quincy Breell a competi den e Panam Games 2019. E atleta Quincy Breell a competi diaranzon…Read More »
-
News
Make your vote count! Quincy Breell
Eleccion di Comision di Atleta di Comite. 7 candidato a postula nan mes pa e eleccion aki y COA tin…Read More »
-
Cochabamba
7 lugar pa Quincy
Atleta di salto largo Quincy Breell ta logra un di 7 lugar overall den e XI Juegos Suramericanos Cochabamba 2018…Read More »


text:
Uncategorized
Cambio den prijs di productonan petrolero
Minister di Finansa, Asuntonan Economico y Cultura a anuncia e prijsnan nobo di benta di combustibel entrante awe 8 di september 2021 ta lo siguiente:
Gasoline unleaded-premium: 233,6 cen p/ltr. (- 2,2 cen); Diesel LS: 185,6 cen p/ltr. (- 3,7 cen) y Kerosin: 163,0 cen p/ltr. (- 4,1 cen). E prijsnan ta inclui BBO/BAZV/BAVP
Uncategorized
Nota di deporte: Yerba artifisial no ta pa eternidat…
E remarkenan di Art Langerer ta skerpi, pero ta nos realidat.
Ta yega e momento ku si nos no tin sèn pa pone yerba artifisial ku nos tin di bai bek na hunga riba tera. Art Langerer a señal ku e mihó vèlt di yerba artifisial ku nos tin, ta esun pega ku hotel ku ta e tereno di Jong Holland. E no a papia muchu di e superfisie di Stadion Rignaal Francisca, pero si e la bisa ku SDK su superfisie ta gastá.
Ta un hecho tambe ku e superfisie di Stadion Antoine Maduro na Kintjan tambe ta den un kondishon di grita yora.
Ta yega e momento ku tin di Sali plaka pa pone yerba nobo, i di bai hunga bek den “anglo”.
Ta nos realidat !!
Uncategorized
MFK ta kulpa PAR perludio di sekura den nan saku
WILLEMSTAD. E sekura ku siudadanonan ta paresido na formashon di desierto i na Kòrsou nos mester wak bon pa nos ekonomia no bira parti di un desierto pasobra e forsa di kompra di siudadanonan ta hopi abou.
I nan tambe ya pa basta aña kaba ta sinti un sekura den nan saku pa loke ta nan forsa di kompra. Ta den parlamento e palabranan aki a kai siman pasá ora ku Juniel Carolina, diskutiendo eliminashon di 12.5% di redukshon di nan entrada riba riba nan kondishon salarial.
E parlamenetario a felisita promé minister Pisas prematuramente pa e esfuersonan hasi pa paga e kompensashon di 1750,— florin i ku desafortunadamente a dal kibra riba baranka.
E 12.5 porshento mester bin bek pa e ámtenar i tambe e maestronan den enseñansa.
Minister di Finansa ta bisa e tin sén di RRD.
Kèn i ta p’esei frakshon di PAR ta pone preshon i apesar ku ta nan gobièrnu a masakrá e ámtenar ku 12.5% apesar ku esaki a bai konta e landsverordening di CGOA dor di keda sin bai arbitrahe.
Esaki ta pasa ora un gobièrnu ta bai di akuerdo ku gobièrnu di Reino pa kompará nos salarionan ku salario den Karibe.
Salarionan mínimo den Karibe ta varia entre 80 pa 400$.
Naturalmente baha e salario di e top inkomen ta baha forsa di kompra.
Pero e 12.5 porshento tambe ta meskos òf pió ainda, pasobra ya kaba e ámtenar tabata den un situashon di tene kabes riba awa pasombra tur kos ya pa algun aña a subi drástikamente i salario di ámtenar e keda meskos.
I hasta dos i tin biaha tres trabou e ámtenar mester ehersé pa tene kabes riba awa, sin duna e ámtenar e 5 aña pa e kustumbrá.
Aki nos por tuma un ehèmpel riba baho di duurtoeteslag riba penshon di penshonado.
E penshonado bèrdat no tin nodi di kustumbrá di ta pober, paso e ta pober kaba!
No por hustifiká mas, ku den e fase aki di pandemia, ku ainda no a mishi ku topinkomen i ketu bai ta kita for di e entrada di klase media di e ámtenar so.
Papiando di e topinkomennan, for di 2015 a traha lei pa baha topinkomen ku un periodo di transishon di 5 aña!
E direktornan a laga e sindikatonan lanta kontra dje lei di Jardim. Nan tabatin wèlga nashonal. Pasobra e sindikatonan sa ku e salarionan di nan miembronan ta relatá na esun di e topinkomen.
Junie Carollina kon partido polítikonan ku ta yama nan Sosial Demókrata ta bringa pa por defendé pa no baha topinkomen, anto te ainda no a implementá e rekorte riba bienes inmobilario.
Masha hende tin problema ku belasting. Kaminda no a kita for di e idea di baha duurtetoeslag.
Kaminda no a pone e 12.5 porshento bek riba e salario i no a paga e 6 porshento vakantiegeld, i loontrede.
No a subi suèldu mínimo fin di aña tampoko?
Tin un bata kayente i mi tende kon parlamento lo bai purba defendé di no mishi ku entradanan di entre 15 pa 30 mil di entrada.
Pero kier laga gobièrnu di Reino imponé un rekorte di 12.5 porshento riba entradanan di 1500,-, 2000, 3000, 4000, florin mará na 8 kondishon.
Kosto di bida no a subi pa nos?
E subida drástiko di preisnan haltu riba tur kos ta konta pa e ámtenar i dosentenan den enseñansa tambe.
E parlamentario a kalifika e desishon deskabeyá tuma bou di Gabinete Rughenaath kontra di ámtenar di 12.5% bek aden.
E prima di vakashon di 6% porshento tambe mester bini bek i asina e ámtenar ehersé su trabou ku mas alegria i mas ánimo. Na e momentunan aki e ámtenar ta demotivá pa ehersé su trabou debí ku pa falta di empleado públiko den tur e servisio tur peso ta kai riba nan i no papia mes di e rekorte di 12.5 %
Uncategorized
Reserva Federal a fiha tasa di interes mas haltu den último dos dékadanan
WASHINGTON – Jerome Powell presidente di Reserva Federal (Fed) di Merka a konfirmá ayera durante su rueda di prensa ku nan mester a subi tasa di interes di referensia na medio punto pa buska manera pa frena inflashon.
E subida di tasa di interes aki ta keda konsiderá komo esun di mas haltu realisá pa Reserva Federal for di 1994.
Lokual ku Reserva Federal lo bai trata na hasi ta purba regulá inflashon na Merka konsiderando ku kosto di bida riba tur nivel a subi drástikamente.
Konsekuensia ku Reserva Federal a fiha tasa di Interes aki ta ku e práktika aki lo bai afektá miónes di persona, sentenáres di empresa grandi, mediano i chikí.
Esaki ta debí ku interes riba fiansa na banko lo subi konsiderablemente.
Analistanan finansiero ta premirá ku e medida aki lo bai empeorá e situashon na Merka konsiderando ku e merikanonan ta bou di hopi preshon kaba trahando dos pa tres trabou pa asina por kumpli ku nan obligashon i awor tin ku bai paga mas na fiansa pa por sobrebibí.
Daily Nobo
Tur kaminda tin skarsedat di personal: Na unda tur trahadó di Hulanda a keda ?
Tin indikashon fuerte: Hulanda ainda lo no ta pidi despensa pa su pasado di esklabitut
Defensa a sostené outoridatnan lokal durante ku tormenta tabata pasando Aruba i Kòrsou
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Defensa a sostené outoridatnan lokal durante ku tormenta tabata pasando Aruba i Kòrsou
Barcelona no ta entrega: Bayern ta pidi 60.000.000 pa “Lewa”…
Marc Overmars a kita “Pèrla” di Bayern Munich…
Tur kaminda tin skarsedat di personal: Na unda tur trahadó di Hulanda a keda ?
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Trending
-
Deporte13 hours ago
Barcelona no ta entrega: Bayern ta pidi 60.000.000 pa “Lewa”…
-
Deporte13 hours ago
Marc Overmars a kita “Pèrla” di Bayern Munich…
-
Lokal11 hours ago
Tur kaminda tin skarsedat di personal: Na unda tur trahadó di Hulanda a keda ?
-
Deporte14 hours ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Lokal12 hours ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
International13 hours ago
Putin a atvertí ku lo bai tin un di tres Gera Mundial si nan ataka Crimea
-
International13 hours ago
Ghislaine Maxwell a keda kondena na 20 aña di kastigu di prizon pa tráfiko seksual
-
Deporte14 hours ago
Segun Promotor Eddie Hearn: Joshua lo nòkout Usyk…


text:
KRALENDIJK– Djabièrnè siman pasa durante selebrashon ofisial protokolar “Dia Di Boneiru”, Edson Fittipaldi Minchelangelo Pietersz a risibí rekonosementu pa su partisipashon den Dragrace. E Plaka di mérito di parti di gobièrnu di Boneiru ta relashoná ku Fittipaldi su logronan den eksterior ku motosaikel.
Fittipaldi a skirbi algu relashoná ku e rekonosementu.
“Danki, mi ta apresiá masha e rekonosementu. Ta importante pa komunidat di Boneiru ta na altura kiko mi ta hasi, mas importante esnan den eksterior tende di Boneiru. Dragrace loke mi ta hasi, mi no por praktik’é kompará ku otro deportistanan, kende ta sobresalí den eksterior, i por praktiká loke nan ta hasi. Ami a skohe pa drèk; i manera ta bisa na hulandes, “Zoek het maar uit”, kon bo ta praktik’é, Pietersz ta bisa. E ta sigui konta:”Ku hopi esfuerso mi ta logra saka kara di Boneiru.
Promé bia ku mi a partisipá i drenta e mundu di dragrace tabata 1997 na Aruba. 2 luna despues mi a bai Kòrsou i sali kampion, kontinuá pa hopi aña eksitoso. Awor ya 6 aña kompetiendo na Merka, saliendo na di 2 lugá i algun logro mas. Tur kaminda ku mi kompetí mi ta papia ku hende, konta nan di Boneiru i konvensé nan pa bishita e isla.”Fittipaldi ta menshoná. “Danki na mi spònser NAPA, esun ku a yudami for di prinsipio, tambe Don Andres. Nan tambe a kontribuí, pa awe mi ta eksitoso pa Boneiru. E rekonosementu di awe sigur ta un estímulo pa kontinuashon.
Diputado James Kroon hopi danki pa kontribuí pa mayoria kos relashoná ku deporte di Boneiru. For di prinsipio ku mi a praktiká dragrace mi no a spera yudansa. Sigur nan ta mas ku bonbiní, sinembargo ami a skohe pe i tin ku karg’é, i no gobièrnu. Gobièrnu por yuda, sinembargo nos mester duna di nos mes. Di e forma aki semper mi a hasié, i ora bo ta hasi esfuerso pa logra kualke kos, e yudansa ta yega.”
Fittipaldi ta finalisá bisando:”
No tur bia ku mi partisipá mi ta eksitoso, sinembargo ‘Lionel Messi’ mes ta hera bala keda sin hinka gol. Felis dia di Boneiru. Mi stima boso tur.”
AKI TA SIGUI GRAN PARTI DI FITTIPALDI SU LOGRONAN.
Fittipaldi a kuminsá drèk ku 22 aña di edat.
Promé Boneriano ku a partisipá den dragrace i sali kampion, ku masha poko eksperensia. Ku su di 2 partisipashon na drèg na Kòrsou.
Tur e promé 5 añanan partisipando na drèg koriendo kontra Aruba, Boneiru i Kòrsou saliendo kampion.
Premionan:
- 1997: Kampion Sportmanbike na Rondeklip Kòrsou.
- 1998: Kampion Sportmanbike na Rondeklip Kòrsou.
- Aprel 1999: Kampion Sportmanbike na Rondeklip Kòrsou.
- Òktober 1999: 3rd place Sportmanbike na Rondeklip Kòrsou.
- 2000: Kampion Super Street na Rondeklip Kòrsou.
- 2001: Kampion Sportmanbike na Rondeklip Kòrsou.
- 2003: Kampion Super Gas i Supkampion Sportmanbike na Palo Marga Aruba.
- 2004: Kampion Sportmanbike na Rondeklip Kòrsou.
- 2007: Kampion Curaçao Super Street i Supkampion Quick 32 bike na Rondeklip Kòrsou.
- 2009: Supkampion Quick 32 bike na Rondeklip Kòrsou.
- 2014: 3rd place Street ET na Valdosta, Georgia.
- 2015: Best Qualifier Street Fighter na Valdosta, Georgia.
- 2018: Supkampion Street ET i Best Qualifier Street Fighter na Valdosta, Georgia.
- 2019: Subkampion Street ET i Best Qualifier Street Fighter na Valdosta, Georgia.
Logronan:
- Aprel 2000: Promé kampion di Milenio nobo.
- Promé kampion di e kategoria Curaçao Super Street ku nan a introdusí na Kòrsou.
- Promé koredó Boneriano ku a kore den 9 sekònde ku su motosaikel.
- Promé Boneriano ku a kore den 8 sekònde ku su motosaikel.
- Promé Boneriano kende a partisipá na drèg na Merka.
- Promé Boneriano klasifiká komo # 1 den un kategoria na Merka.
- Promé Boneriano ku a sali na di # 3 lugá na drèg na Merka.
- Promé Boneriano ku a kompetí ku 2 motosaikel den dragrace un na Kòrsou i e otro na Merka.
- Desèmber 2009: A partisipá den un kareda organisá pa Jenny ‘Fever’ Martis ku motosaikel di un amigu, Maikel ‘Pochi’ Silberie i a keda na di 3 lugá.
- 2012: Promé Boneriano ku a kompetí na dragrace na Merka.
- 2014: Promé Boneriano ku a yega te na di tres lugá na Merka den dragrace.
- 2015: Promé Boneriano ku a klasifiká number un den dragrace na Merka den e kategoria di Street Fighter.
- Aprel 2017: ku mi Hayabusa 1300cc pa promé bes i a keda na di 5 lugá den Street ET na Valdosta, Georgia.
- Yüli 2017: enkonekshon ku selebrashon 20 aña partisipando den dragrace mi a partisipá na Kòrsou ku Big Daddy i a keda na di 6 lugá.


text:
WILLEMSTAD.- Inspektornan di ROP, ántes DROV despues ku organisashonnan ambientalista a denunsiá ku ta kobando i dèmpel den e área di zoutpannan na Malpais a bai na e sitio kaminda a laga para e trabounan mesora. Dwigno Puriel, sekretario general di Ministerio di Transporte, Tráfiko i Planifikashon Urbano a kon f irmá e desishon pa para e trabounan pa kua Refineria Isla no a pidi pèrmit. Lesa mas aki.
Extra: ‘…Tabata traha sin pèrmit den un zona di konservashon…: ROP A PARA TRABOUNAN DI KOBAMENTU DI ISLA NA MALPAIS’
Comments Off on Extra: ‘…Tabata traha sin pèrmit den un zona di konservashon…: ROP A PARA TRABOUNAN DI KOBAMENTU DI ISLA NA MALPAIS’ |


text:
Minister Dangui Oduber Hopi turista bishitando e Visitor Information Center na San Nicolas
Minister Dangui Oduber
Hopi turista bishitando e Visitor Information Center na San Nicolas
ORANJESTAD – E recuperacion di Aruba su turismo ta den ful swing y San Nicolas tambe ta hayando su fair share segun cifranan di e Visitor Information Center (VIC) na San Nicolas, asina Minister di Turismo Sr. Dangui Oduber a trece dilanti. Despues cu e VIC a keda renoba y activa conforme e maneho di turismo, por a mira hopi movecion di turistanan cu ta bishita e oficina di turismo pa obtene informacion di kiko tur San Nicolas tin di ofrece.
Cada luna e cantidad di bishitante ta keda crece y bira mas hopi y esaki ta demostra con importante e oficina aki ta pa Turismo na San Nicolas. Den luna di januari cu tabata un luna slow debi na e situacion di omicron a ricibi mas o menos 350 bishitante. Den luna di februari por a mira cu bishitante nan a aumenta y surpasa 600 bishitante. E espectativa pa luna di maart ta mustra cu e cantidad di bishitante lo sigui aumenta aun mas.
E oficina ta fungi como e curason y centro di informacion pa turista na San Nicolas unda nos bishitantenan por difruta di “walking tours” y tambe por siña mas di nos dushi isla riba e television nan interactivo.
Minister Oduber ta kere firmemente cu si bo añadi e instrumentonan corecto, un resultado existoso so ta di spera. Esaki ta e caso cu e VIC unda cu asta riba websitenan renombra turistanan ta laganan bon comentario di nan experiencia na San Nicolas. Danki na e vision di Minister Dangui Oduber pa cu e proyecto aki awe por wak mas movecion den San Nicolas.
E mandatario lo sigi monitor e oficina aki di serca pa asina por sigui innova y asina por sigui contribui postivamente na economia di pariba di brug. Turismo ta nos forsa y e driver principal di nos economia. Minister Dangui Oduber ta convenci cu e aña aki aun mas turista lo bishita e oficina y esaki ta contribui na e desaroyo economico na San Nicolas.


text:
KRALENDIJK- Direktiva di Union di Penshonado pa Adelanto i Hustisia (UPAH), huntu ku Komishon di Aktividat (KOMAK) a organisá djasabra 21 di mei 2022, un mainta sosial pa miembro- i interesadonan. Esaki a tuma lugá di 9or pa 11or di mainta na Sala Imelda di misa La Birgen di Coromoto na Antriol.
KOMAK ta trata di kombiná e maintanan sosial ku un tópiko òf aktividat interesante. E biaha aki e mainta sosial ta den kuadro di moveshon pa promové salú di nos grandinan. Pa e motibu akí a invitá un fisioterapista di ‘Fisio di Bario’ pa bin duna informashon i introdukshon ‘kon nos penshonadonan por tin un bida saludabel di kalidat haltu, hasiendo moveshon na un manera responsabel’.